ODRŽANA TRIBINA „TUZLA U ĆIRILICI“ - Vojvođanski novinar\nODRŽANA TRIBINA „TUZLA U ĆIRILICI“\nmart 18, 2019 urednik\t0 Comments ODRŽANA TRIBINA „TUZLA U ĆIRILICI“\nTribina „Tuzla u ćirilici“u organizaciji SPKD „Prosvjeta“ Tuzla održana je u Domu književnosti u Tuzli, u petak, 15. marta.\nGosti tribine bili su prof. dr Milanka Babić, profesor Filozofskog fakulteta u Istočnom Sarajevu, i gospodin Ivan Topić, glavni urednik i osnivač internet projekta „Ćirilizacija“. Ćirilizacija je neformalna grupa građana koja se bori za očuvanje ćirilice, a cilj je da, vođeni idejom zajedništva, sloge i jedinstva kod Srba, probude svijest o važnosti ćirilice pod sloganom „ZAJEDNO za spas ćirilice!“ „Sveti Petar Dabrobosanski dao je život za ćirilicu, a potomci nisu spremni kliknuti dugme na telefonu!“ rekao je Ivan Topić.\nGosti su govorili o razvoju ćiriličnog pisma kroz vijekove, fenomenu potisnutosti ćiriličkog pisma u javnoj i privatnoj komunikaciji kao i o koracima u borbi za afirmaciju ćirilice. Rečeno je i da je ćirilica srpsko pismo, a latinica pismo srpskog jezika kojeg se ne treba odricati, da o srpskom jeziku i ćiriličnom pismu ne treba da brinu samo stručnjaci, nego da svi treba da brinu o svom jeziku i pismu.\nRazlog okupljanja i organizovanja tribine pojasnio je moderator tribine Željko T. Kovačević, potpredsjednik SPKD „Prosvjeta“ u Tuzli rekavši daje ćirilica pismo koje na području Federacije i području Tuzle faktički više ne postoji. Zato se tribina i zove „Tuzla u ćirilici“ a ne „Ćirilica u Tuzli“ i da na medijima nema ni jednog ćiriličnog slova.\nProf. dr Milanka Babić, profesor Filozofskog fakulteta u Istočnom Sarajevu, na počektu svog izlaganja podijelila je svoje utiske o gradu i podsjetila na vremena u kojima je bilo više Srba u Tuzli, kada je bila zastupljena njihova svaka vrsta produkcije, pa i kulturne. Ali, da ništa „ne zavisi od toga koliko nas je nego kakvi smo i koliko smo u stanju da se izborimo za ono što smatramo svojom identitetskom vrijednošću.“\nTribina je izazvala veliku pažnju posjetilaca koji su iskoristili ovu priliku da postavljaju pitanja, a uvaženi gosti su im davali potpune odgovore što je i produžilo planirano trajanje tribine.\nSPKD „Prosvjeta“ u Tuzli istrajava u svojim nastojanjima da čuva svoj nacionalni identitet kroz čuvanje jezika, pisma, kulture, tradicije.\nizvor: SPKD „Prosvjeta“\n← Ujedinjeni u borbi protiv invazivnih vrsta u slivu reke Save\nLjudi s tri oka(58): – Živko Marković-NOVI SAD U MALOM PRSTU →


Žan Frederik Difur - Satoviinakit.rs - za prave ljubitelje satova i nakita\nŽan Frederik Difur\nCEO Zenitha Žan-Frederik Difur govori o restrukturisanju brenda koje je sproveo i koje je bilo neophodno da bi se Zenith vratio na staze stare slave\nOtkako je na čelo Zenitha došao Žan-Frederik Difur, u ovoj kompaniji ne prestaju promene. Posle čišćenja i definisanja kolekcija i vraćanja na staze stare slave, došli su na red novi modeli i mehanizmi, ali i preuređenje stare manufakture. Difur je pre dolaska u Zenith zanat ispekao u vodećim časovničarskim kompanijama, poput Choparda, Swatcha i Ulysse Nardina. S agilnim i ambicioznim CEO-om Zenitha razgovarali smo o promenama koje je uveo od svog dolaska, kao i o onima koje tek slede, i o započetom preuređenju manufakture.\n- Šta je za vas bilo najteže kada ste tek došli u Zenith 2009. godine?\nNa čelo Zenitha došao sam usred ekonomske krize u junu 2009, kada je čitava časovničarska industrija proživljavala teške trenutke. Prvi zaista težak posao bio je restrukturisanje kompletne kompanije, ali danas svi vidimo da se to isplatilo i ponovo smo tamo gde nam je mesto.\n- Zašto ste napravili toliko mnogo promena u dizajnu Zenithovih satova?\nZapravo i nisam toliko menjao dizajn pravog Zenithovog lica, onog koje je istorijski bilo naš zaštitni znak - savremena elegancija i neprolazni manufakturni satovi s pažnjom posebno usmerenom na detalje i preciznost. Danas Zenith predstavlja logičan nastavak svoje 146-godišnje istorije i u potpunosti se temelji na svojim korenima.\n- Nedavno ste otkupljivali stare Zenithove modele od distributera, koliko je takva odluka neobična?\nNije uopšte neobična, budući da nema mnogo postojećih manufaktura koje se mogu osvrnuti na tako bogatu i dugu neprekinutu istoriju kao što može Zenith. Mi izrađujemo satove još od 1865. godine i možemo se pohvaliti da smo osvojili najviše nagrada u hronometriji, ukupno 2333 priznanja Mi izrađujemo satove još od 1865. godine i možemo se pohvaliti da smo osvojili najviše nagrada u hronometriji, ukupno 2333 priznanja! Tokom naše istorije stvorili smo više od petsto varijacija naših kalibara i satove za sve moguće sektore, od džepnih, do satova za vojsku, za avione, brodove, za železničke stanice, poštanske kompanije i na kraju, ali ne i najmanje važno, sve moguće vrste ručnih časovnika. Bilo bi stvarno šteta da ne iskoristimo ovako bogato nasleđe i da možda jednog dana ne otvorimo muzej Zenitha.\n- I malopre ste spomenuli da je za Zenith karakteristična pažnja prema detaljima, zbog čega ste tako posvećeni njima?\nVisoko časovničarstvo bez detalja jednostavno ne bi bilo visoko časovničarstvo. Da bi se osmislio i proizveo Zenithov El Primero, potrebno je devet meseci rada svih naših odeljenja, ali i izrada manufakturnih detalja poput poliranja i ukrašavanja. Međutim, i dizajn je isto tako sastavni deo ovog visokokvalitetnog proizvoda, koji osigurava da nijedan od naših satova nije identičan s nekim drugim. Pridajemo veliki značaj ručnoj izradi naših mehanizama, i to je tako bilo u istoriji, tako je i danas a biće i u budućnosti.\n- U izradi Zenithovih satova prilično su zastupljeni novi materijali, zbog čega je to tako?\nNovi materijali znače inovaciju i mi ih koristimo da bismo unapredili kvalitet naših satova. Ove godine smo predstavili veliku inovaciju u modelu El Primero Stratos, to je novi materijal alkron koji je čvrst skoro kao čelik, ali je mnogo lakši. Zbog toga je ovaj sat upravo savršen za naše pionire kojima su potrebni izuzetno precizni časovnici koji su ujedno i vrlo prijatni za nošenje. Za naš model El Primero Striking 10th želeli smo da redukujemo potrebnu energiju i napravimo točkiće mehanizma što je moguće lakše, pa smo zato neke od njih napravili od silicijuma, materijala koji je tri i po puta lakši od sličnih materijala tradicionalno korišćenih za to.\n- Na ovogodišnjem sajmu u Bazelu predstavili ste svoj treći osnovni kalibar.\nDa, upravo smo predstavili Port Royal 2572, mehanizam koji se isto tako temelji na našem istorijskom mehanizmu i originalno je korišćen za Zenithove sportske satove, ali i kao osnova za komplikovane časovnike.\n- Da li je već započelo renoviranje zgrade Zenithovog osnivača Žorža Favr-Žakoa, i kada očekujete da će biti završeno?\nPočetkom maja smo započeli renoviranje te zgrade, kao prve od osamnaest koje ćemo obnoviti. U taj posao ćemo uložiti dvadeset miliona švajcarskih franaka, a to će nam na kraju omogućiti da ujedinimo sve proizvodne procese pod jednim krovom, što je u potpunom saglasju sa strategijom našeg osnivača – objediniti sve časovničarske profesije pod istim krovom. Ovo bi trebalo da nam omogući da radimo još efikasnije, ali i da uštedimo energiju, budući da ćemo promeniti sve prozore. Spoljašnji izgled ove istorijske zgrade neće se menjati, samo će se osvežiti. Stvarno ne mogu da dočekam da vam pokažem konačni rezultat 2015. godine!\n- Koji su vaši planovi za azijsko tržište, ali i za ostala tržišta?\nVrlo smo snažno prisutni na čitavom azijskom tržištu i imamo sedamsto prodajnih mesta širom sveta. Naših šesnaest filijala i brojni agenti obezbeđuju distribuciju svih naših kolekcija.\n- Da li ste uspeli da vidite nešto od ponude svetskih brendova na ovogodišnjem sajmu u Bazelu?\nOve godine predstavljeno je mnogo zanimljivih satova, ali, da budem iskren, imali smo više od 1500 sastanaka (uključujući 500 sastanaka s novinarima) i nisam baš imao previše vremena za obilazak sajma.\n- Šta mislite o nedavnoj ekonomskoj krizi, jeste li u Zenithu izvukli neka saznanja?\nSvi mi u Zenithu definitivno smo naučili nešto zaista važno: naši kupci traže pravu vrednost za svoj novac, i upravo zato mi restrukturišemo naše kolekcije, da bismo mogli da udovoljimo tom zahtevu.\n- Hoće li Zenith i dalje ostati prvenstveno muški brend?\nU ovom trenutku osamdeset posto naše kolekcije čine satovi za muškarce. Međutim, pored toga imamo i prelepu i večnu kolekciju za žene; ali, moram da istaknem da to definitivno nije naš osnovni posao u ovom trenutku. Ne mogu da vam kažem da li će tako i ostati.\nČasopis Satovi i nakit br. 9, leto 2011.


Brnabić: U kreativnom sektoru u Srbiji 2016. godine radilo 80.000 ljudi | Novinska agencija Beta\nSCENA | 06.09.2017 18:30 > 06.09 18:35\nBrnabić: U kreativnom sektoru u Srbiji 2016. godine radilo 80.000 ljudi\nPremijerka Srbije Ana Brnabić ocenila je danas u Nišu da je nedostatak kulturnih sadržaja, pored ekonomskog faktora jedan od razloga iseljavanja ljudi iz malih sredina, te da Vlada Srbije čini sve kako bi se kreativni sektor u Srbiji, u kome radi oko 80.000 ljudi, razvijao a umetnost bila dostupna u svakom delu zemlje.\n"Izuzetno nam je važno da počenemo da stvaramo generacije koje će biti kreativne i široko obrazovane i imati razvijenu kritičku misao", rekla je Brnabić na konferenciji za novinare povodom početka multidisciplinarnog projekta "Karavan igre" koji je po njenoj oceni veoma važan za mlade.\nZa Vladu Srbije važna je decentralizacija kulture, odnosno omogućavanje pristupa sadržaju kulture u svim sredinama pa i onim najmanjim, a kako je dodala to je i razlog zašto Vlada Srbije podržava projekte poput "Karavana igre", čiji je cilj da kroz umetničke, edukativne i interaktivne programe promoviše umetničku igru, kao jednu od najatraktivnijih umetničkih formi i stub kreativnih industrija u svetu.\nPrema njenim rečima, kultura i kreativna industrija imaju veliki potencijal i za ekonomski razvoj, predstavljanju Srbije u svetu.\n"U 2016. godini kreativni sektor je imao oko 80.000 zaposlenih, što je sedam odsto ukupne zaposlenosti. Vlada trenutno ima nekoliko projekata koji su nacionalnog značaja, da se u Beogradu otvori Muzej savremene umetnosti, i onda i Narodni muzej. Njihove bogate riznice će ponovo postati dostupne javnosti, mladi umetnici će dobiti prostora za izlaganje", dodala je Ana Brnabić.\nAmbasador Švajcarske Filip Ge rekao je da ima veliku čast da otvori "Karavan igre" koji će gostovati u 15 gradova u Srbiji, Nišu, Kragujevcu, Pirotu, Subotici, Vranju, Novom Pazaru, Negotinu, Vršci, Šapcu, Valjevu, Užicu, Zrenjaninu, Smederevu, Čačku i Kraljevu.\n"Kao predstavnik Švajcarske u Srbiji i obožavalac savremene umetnosti iskreno sam oduševljen ovom inicijativom", rekao je Ge i dodao da kultura pomaže da se stvore novi putevi u umetnosti.\nGe je naveo da mu je drago da će karavan putovati kroz Srbiju i doneti nešto novo kao inspiraciju svim igračima u Srbiji.\n"Kultura traži dijalog, a dijalog zahteva kult Države, regioni, ljudi i zajednice su danas sve razdvojeniji i samostalniji. Kultura podstiče njihovo uzajamno razumevanje ... U regionu kao što je zapadni Balkan umetnici moraju da budu promoteri tolerancije, otvorenosti i oni su važna snaga koja pomaže svaki napredak", rekao je Ge.


20. rođendan Elnos Srbije - Elnos Group Elnos Group\n20. rođendan Elnos Srbije\nPrve dvije decenije rada naše Članice sa adresom u Beogradu su poslovnim podvizima sasvim sigurno osnažile i modernizovale tržište elektroenergetike i učinile ponosnim sve nas u Grupaciji. Ovo je vrijeme za slavlje, vrijeme da sumiramo rezultate i trenutak da se sjetimo šta Elnos Srbija znači danas.\nGodinama unazad Elnos Srbija je postala jedna od vodećih elektroenergetskih kompanija u matičnoj zemlji. Operativni timovi naše Članice su do sada realizovali mnogobrojne projekte rekonstrukcije, modernizacije i izgradnje objekata do 400 kV i tako kompaniju svrstali u red vodećih i ekspertskih u ovoj oblasti.\nOd svog osnivanja do sada, snage Elnos Srbije su stavile poseban naglasak na stvaranje i realizaciju svih dugoročnih prilika za rast i razvoj kompanije. Upravo zato sjajni rezultati nisu izostajali.\nJedan od najznačajnijih zamaha, posebno važnih za Grupaciju, kompanija je ostvarila u segmentu obnovljivih izvora energije, u kome je realizovala kapitalne projekte, ne samo u oblasti hidro i vjetro energije, već i pionirske “zelene projekte” u oblasti termo energije. Na ovim projektima, važnim za obezbjeđenje energetskih resursa budućnosti, Elnos Srbija je sarađivala sa svjetskim liderima, donoseći tako najmodernija tehnička rješenja i inovacije u matičnu zemlju.\n“Zauvek ću pamtiti realizaciju projekta modernizacije HE Zvornik. Bio je ovo kompleksan projekat za vreme kojeg smo uloživši veliki trud rešili niz problema i na kraju dočekali trenutak velikog zadovoljstva po njegovom uspešnom završetku”, Miloš Pandilović, rukovodilac divizije za elektrane Elnosa Srbija\nPosebno je važna njena uloga na internacionalnom tržištu koncerna Elnos Grupe. Elnos Srbija je kao jedan od dva najveća resursna centra našeg Grupacije, učestvovala u izgradnji savremenih elektroenergetskih sistema, kreiranju inovativnih rješenja za održivu energetsku budućnost širom regije i Evrope.\n“Mislim da je formiranje baze mladih inženjera koji će biti nosioci razvoja kompanije u godinama koje predstoje jedan od najvećih dosadašnjih uspjeha Elnos Srbije”, Lazar Petrović, tehnički direktor Elnosa Srbija\nSvojom posebnošću se izdavaja njen portfolio u oblasti infrastrukture i proizvodnje. U segmentu infrastrukture za saobraćaj kompanija je jedna od rijetkih u regionu koja projekte iz oblasti kontaktnih mreža može realizovati po sistemu ‘ključ u ruke’.\nU dijelu proizvodnje možemo reći da su posebno vrijedan biser transformatorske stanice Biosco CS, za čiju je proizvodnju Elnos Srbija jedini licencirani partner „Schneider Electric-a“ za Srbiju i region. Biosco CS trafostanice iz naše fabrike u proteklih devet godina na tržištu su potvrdile zašto spadaju u kategoriju najsavremenijih, cjelovitih tehnoloških rješenja. U Batajnici je i savremena elektromontažna radionica (EMR), u kojoj je uspješno zaokružena djelatnost proizvodnje i isporuke sistema relejne zaštite i daljinskog upravljanja i sistema sopstvene potrošnje. Jedan od najsvjetlijih primjera kontuniranog rasta proizvodnje Elnosa Srbija je takođe i segment proizvodnje, univerzalne plastične plombe Uniplom, inače patenta i proizvoda Elnosa BL.\nIpak, svi moramo da složimo u jednom. Najveće bogatstvo kompanije je njenih 147 zaposlenih koji su nesebičnim radom i zalaganjem kompaniju dovele u poziciju gdje je danas. Ovo je ujedno prilika da im se zahvalimo na predanom radu i godinama koje su posvetili razvoju kompanije.\n“Elnos Srbija će i u budućnosti biti vodeća kompanija u oblasti elektroenergetike na ovim prostorima. Jedno je sigurno, kvalitet i zalaganje naših ljudi je ono što pokreće kompaniju ka dobrim rezultatima”, Žarko Rončević, direktor prodaje Elnosa Srbija\nNašoj Članici želimo sretan rođendan i nastavak uspješne putanje energetski održive budućnosti!


NAJVEĆA RUSKA BANKA SBERBANKA\nNajveća ruska banka Sberbanka od septembra bi mogla da dođe u Srbiju i unese novi bankarski kapital, rekao je zamenik predsednika te banke Sergej Gorkov.\nGorkov je u izjavi za RTS podsetio da je ova banka kupila filijale austrijske Folks banke, koja posluje i u Srbiji i rekao da su u toku proračuni oko najefikasnijeg načina kreditiranja privrede i građana.\n"Ne planiramo u skorije vreme kupovinu nove banke u Srbiji već se opredeljujemo za organski rast. Sada smo krenuli u javnu kampanju i već u septembru će krenuti program za Srbiju. Ako govorimo da je ruskih investicija u Srbiji nedovoljno onda kažemo da je to prošlost", naveo je Gorkov.\nZamenik predsednika najveće ruske poslovne banke kaže da se plan širenja Sberbanke na nova finansijska tržišta privodi kraju.\n"Desetine eksperata rade na tome i od septembra će biti poznata i okvirna investiciona cifra. Ne želim da govorim o njoj unapred, jer je to stvar dogovora sa svakim klijentom ponaosob, ali prostora ima u svim oblastima od poljoprivrede i energetike, do finansijskog sektora i povoljnijih kredita za stanovništvo", istakao je Gorkov.\nMađarska filijala Sberbanke planira da ove godine izdvoji 200 miliona evra za kredite namenjene malim i srednjim preduzećima, poljoprivredi i projektima za energetsku efikasnost.\nDeo tog novca može doći i u Srbiju, a iz ove ruske banke poručuju da se radi proračuni i da će ulazak ruskog kapitala zavisiti pre svega od potreba klijenata.\nU Sberbanci ističu da će oni biti most za privrednu saradnju između Srbije na jednoj i Rusije, Belorusije, Ukrajine i Kazahstana na drugoj strani, najavljuju i da će finansirati izvoz iz Srbije na rusko tržište, a kao svoju referencu ističu i svoju raširenu bankarsku mrežu.\n"Mi smo kupili mrežu Folks banke van Austrije i do kraja godine ona će promeniti naziv u Sberbanku. Kada kupite neku banku preuzimate i rizike i sada preispitujemo i rizike, troškove i prihode u raznim zemljama, a imamo predstavništva ili banke u 21 zemlji", kaže Gorkov.


PODRŠKA Pripreme za najveći sportski događaj\nOKBiH nada se da će i odgovorni za sport u državi finansijski učestvovati u ovom projektu\nTuka: Ispunio normu za Tokio\nMeđunarodni olimpijski komitet (MOK) i Organizacioni komitet potvrdili su da će se Olimpijske igre Tokio 2020. održati od 23. jula do 8. avgusta 2021. godine.\nU skladu s novim terminom Olimpijskih igara, Olimpijski komitet Bosne i Hercegovine (OKBiH) nastavit će podržavati naše vrhunske sportiste ka ostvarenju norme za najveći sportski događaj. Fokus podrške i dalje će biti na sportistima koji su već ostvarili A-normu, a to su Amel Tuka, Larisa Cerić i Mesud Pezer.\nOlimpijski komitet BiH pregovara i nada se da će u ovom produženom terminu odgovorni ljudi za sport u državi (Ministarstvo civilnih poslova) dati maksimalnu finansijsku podršku ovom projektu kako bi što više bh. sportista učestvovalo na Igrama i kako bi ostvarili naše zajedničke snove nakon teškog perioda izazvanog pandemijom Covida-19, za koji se nadamo da će brzo biti iza nas, prenosi Fena.\nOlimpijske igre u Tokiju bit će otvorene 23. jula iduće godine\nČelnici OKBiH u svakodnevnoj su komunikaciji sa MOK-om te očekuju da će i fond Olimpijske solidarnosti MOK-a nastaviti podršku našim stipendistima. Trenutno OKBiH iz svog budžeta uz pomoć Fonda solidarnosti MOK-a stipendira 16 sportista u njihovim pokušajima da se kvalificiraju za nastup na Olimpijskim igrama.\nStipendisti OKBiH su Larisa Cerić (džudo), Aleksandra Samardžić (džudo), Ivona Ćavar (karate), Tatjana Đekanović (streljaštvo), Emina Hadžiahmetović (stoni tenis), Lejla Tanović (biciklizam), Amina Kajtaz (plivanje), Amel Tuka (atletika), Mesud Pezer (atletika), Harun Sadiković (džudo), Meris Muhović (karate), Adem Fetahović (boks), Hamza Alić (atletika), Mihajlo Čeprkalo (plivanje), Abedin Mujezinović (atletika) i Kemal Mešić (atletika).\nOlimpijske igre 2020 Olimpijski komitet BiH Amel Tuka\nSablasna atmosfera u Atini: Olimpijska baklja predata pred praznim tribinama


Завод за заштиту природе Србије - Pogubne posledice nevremena po šume Parka prirode Stara planina\nPogubne posledice nevremena po šume Parka prirode Stara planina\nElementarna nepogoda u vidu ledoloma, ledoizvala, snegoloma i snegoizvala, koja je zahvatila istočni deo Republike Srbije tokom zime 2014/2015. godine, nanela je ogromne štete šumskom fondu i na području Parka prirode „Stara planina“. Zavod za zaštitu prirode Srbije je 9. februara 2015. godine izvršio stručni nadzor na području ovog prirodnog dobra, i to Gazdinskih jedinica „Zaglavak II“, „Šaška – Studena – Selačka Reka“ i „Vrška čuka – Babajona – Treći vrh“. Tom prilikom su konstatovane ozbiljne i teške posledice, koje je prirodna nepogoda ostavila po četinarski i lišćarski šumski ekosistem.\nNa terenu su uočene, više nego očigledne, posledice ledenih i snežnih naslaga na krošnjama i deblima četinarskih i lišćarskih vrsta drveća, kao i na žbunastoj vegetaciji. Na površinama pod šumama one se manifestuju u vidu ledoloma, ledoizvala, kao i savijanja stabala zbog ogromne težine leda koji je okovao krošnje. Drveće i žbunje pritisnuto je slojevima snega i ledenih naslaga čak desetostruko širim od debljine samih grana. Usled ovog tereta, često je dolazilo do pojave izvaljivanja i preloma.\nNa području GJ „Zaglavak II“ najveće štete su pretrpele šume crnog i belog bora. Štete borovih sastojina starih i preko 30 godina ogledaju se u vidu masovnog izvaljivanja iz korena, kao i preloma debala. U 24. odeljenju gazdinske jedinice konstatovana je pojava ledoizvala koje su zahvatile borovu sastojinu u donjem delu jedne strane, dok su potpuno izostale na istoj ekspoziciji, ali na višoj nadmorskoj visini.\nNa području GJ „Vrška čuka – Babajona – Treći vrh“ su lišćarske šume. U 69. odeljenju ove gazdinske jedinice skoro sva drvenasta i žbunasta vegetacija je pretrpela ogromne štete u vidu preloma, potpunog lomljenja krošnje i savijanja žbunaste vegetacije.\nNa području GJ „Šaška – Studena – Selačka reka“ konstatovane su ledo i snego - izvale bukovih stabala, u pojasu pored potoka. Ova pojava se ne konstatuje u višim delovima bukovih šuma. Ledoizvala i ledoloma nema na istom lokalitetu, ali na suprotnoj ekspoziciji (sa druge strane navedenog potoka), gde se nalazi podignuta crnoborova sastojina. Izuzetno nepristupačan teren, usled snežnih nanosa, sprečio je stručnjake da utvrde stanje i steknu uvid u štete od leda na području gazdinske jedinice, na kojem upravljač zaštićenog prirodnog dobra planira čistu seču (8,52 ha).\nPosledice ove ledene i snežne nepogode se ocenjuju kao izuzetno teške, ali se one, zbog otežane prohodnosti terena, još uvek ne mogu do kraja sagledati. Izlomljenom, izvaljenom i oštećenom drveću četinara preti najezda potkornjaka, ukoliko se na vreme ne izvrše sanacije navedenih žarišta.\nUsled teških posledica nevremena i velikih šteta koje su nanete prirodnim vrednostima, kao i zbog uticaja na celokupan ekosistem, propisana je prva mera sanacije u navedenim četinarskim, a potom i u lišćarskim šumama, kako bi se spasile neoštećene površine pod četinarskim šumama od najezde potkornjaka i gljiva. Pri tom, biće neophodna sva dostupna pomoć i podrška upravljaču Parka prirode „Stara planina“, Javnom preduzeću „Srbijašume“, kako bi se izborio sa posledicama delovanja sila prirode.


Predsednik Buš šalje državnog sekretara Kondolizu Rajs na Bliski istok\nPredsednik Buš danas šalje državnog sekretara Kondolizu Rajs na Bliski istok radi razgovora u Egiptu, Izraelu i Jordanu namenjenih rešavanju izraelsko-palestinskog konflikta. Predsednik Buš je izjavio da šalje državnog sekretara Kondolizu Rajs nazad na Bliski istok zato što je obezbedjivanje mira američki prioritet.\n«Ona će nastaviti naše napore da uključi sve strane– Palestince, Izraelce, Arape – kako bi radili na rešenju koje će dovesto do mira, a to je palestinska država, u suživotu sa Izraelom u miru i bezbednosti».\nSekretar Rajs bi trebalo da se sastane sa izraelskim i palestinskim zvaničnicima kao i sa egipatskim predsednikom Hosnijem Mubarakom i jordanskim kraljem Abdulahom. Predsednik Buš je rekao da je bio u kontaktu sa saveznicima u regionu kako bi ih podsetio na ono što je, kako je rekao, njegova jaka predanost rešenju o dve države.\n«To će biti težak posao. Nije lako privoleti čelnike svih strana da rade u pravom smeru. Ali to je neophpdno za na[u zemlju i veoma je važno za državnog sekretara, uz moje snažno odobrenje, da se proces pokrene».\nRivalske palestinske grupe Hamas i Fatah dogovorile su se oko vlade nacionalnog jedinstva ranije ovog meseca posle razgovora u Saudijskoj Arabiji. Bušova administracija saopštila je da će uspostaviti kontakte sa članovima nove vlade koji nisu iz Hamasa. Ali administracija neće saradjivati sa Hamasom, koji je na listi terorističkih organizacija, i koji odbija da prizna Izrael, odrekne se nasilja i prihvati ranije mirovne sporazume. Izraelski premijer Ehud Olmert izjavio je da je njegova zemlja voljna da načini, kako je nazvao, bolne ustupke radi obnavljanja zastalog mirovnog procesa. On je istakao da bi inicijativa Saudijske Arabije, koja poziva Izrael da vrati sve teritorije okupirane 1967. u zamenu za normalne odnose sa arapskim susedima, mogla da bude prihvatljiva osnova za buduće razgovore.


Libijski živi pesak - Borivoj Erdeljan - Dnevni list Danas\nPočetna » Kolumna » Libijski živi pesak\nRecept za mir napisan na skupu u Berlinu, čini se da je više pokušaj disciplinovanja „spoljnih sila“ nego plan prekida rata zavađenog istoka i zapada Libije.\n0Piše: Borivoj Erdeljan 22. januara 2020. 18.00\nPod palicom Angele Merkel, lideri – među kojima Putin, Makron i Erdogan – desetak moćnih zemalja ili država „od uticaja“ na Tripoli i Tobruk (i međunarodne organizacije) nisu uspeli da osiguraju prekid vatre, koja i ne izgleda da je na dohvat ruke.\nDeleći zajedničku zabrinutost, učesnici su se javno – kao značajan domet – obavezali na embargo isporuke oružja svojim „bližnjim“ Libijcima što odlučnije treba da proveravaju Ujedinjene nacije.\nEvropa pokušava da bude uspešnija u sizifovskom poduhvatu stabilizovanja Gadafijevog nasleđa, prepuštenog potonuću u „živi pesak“ građanskog rata posle svrgnuća pukovnika, koji nemoćni specijalni izaslanik UN Gasan Salamej naziva „začaranim krugom nasilja“.\nGeneralu Halifi Haftaru sa njegovom Libijskom nacionalnom armijom su naklonjeni ili ga izdašno podržavaju Rusija, Egipat, Saudijska Arabija, Ujedinjeni Arapski Emirati i Jordan. Vladu nacionalnog sporazuma premijera Fajeza al Saraža štite priznanje UN, posebno pomoć Turske, a i zabrinuti čuvari sopstvenih interesa (briga za priliv nafte).\nGeneralni sekretar UN Antonio Gutereš posle berlinske konferencije očekuje politički proces koji će „isključiti vojno rešenje“, pošto je usklađena odlučnost da se zaustavi sve opasnija eskalacija sukoba. Angela Merkel je nešto uzdržanija.\n„Put do mira biće dug i mučan“, kaže kancelarka i potvrđuje da o „mogućim sankcijama za kršenje embarga na slanje oružja u Libiju nije bilo govora“.\nSaopštenje u 55 tačaka poziva na razoružanje milicija, neometane isporuke nafte i neometanu kontrolu nacionalne petrolejske kompanije i Centralne banke u tim poslovima, napredak u stvaranju jedne vlade, slobodne izbore, obrazovanje komiteta za praćenje prekida vatre i potrebnih „tela za dalji uspešan rad na normalizaciji“.\nPredstavnik Evropske unije DŽozef Borel je nagovestio mogućnost raspoređivanja mirovnih snaga („Treba da budemo spremni za bilo koju vrstu napora, kako bismo bili deo rešenja’), ali – kako beleže mediji – o tome se nije raspravljalo.\nList NJujork tajms skreće pažnju na mađionačarsku veštinu organizatora vikend sastanka o sudbini Libije: „Vođe dveju zaraćenih strana – predsednik vlade koju podržavaju UN (Al Saraž) i general (Haftar), koji kontroliše najveći deo zemlje i drži pod opsadom prestonicu Tripoli – odbili su čak i da istovremeno budu u istoj prostoriji. Gospođa Merkel je objasnila da su učesnici sastanka samo pojedinačno razgovarali sa ovom dvojicom lidera, koji nisu sedeli za konferencijskim stolom, ali su tokom dana neprekidno bili obaveštavani šta se događa.“\nUpućeni izveštač pominje da su se dve strane ipak složile da pošalju predstavnike na sledeći sastanak u Ženevi, gde će uskoro početi da se razmatra „kakvo rešenje bi moglo da se nađe“:\n„Ali očekivanja su skromna da će ti razgovori u bliskoj budućnosti voditi trajnom miru. Ovaj sukob se vuče već skoro devet godina, a u najvećem delu tog vremena Amerika i Evropa su se držale po strani. Spor se pretvorio u jedan od najneukrotivijih ratova, sa povećanim opasnostima za bezbednost kontinenta u njegovom evropskom zaleđu. I sa šest gustih strana dokumenta vidljive su podele, koje ostaju, pre svega teškoće kako da se ostvari potpisano“.\nIskusni istraživač londonskog Četam hausa Tom Itn u izjavi TV mreži Al džazira ukazuje kako „ostaje da se vidi da li će se sporazum održati na nogama“:\n„Prema prvim izveštajima, papir potpisan u Berlinu kao da liči na džentlmenski dogovor, koji može da bude ostvaren, ako postoji istinska želja ili može brzo da se raspadne uz međusobne optužbe za kršenje njegovih odredbi. Uskoro će istina izaći na videlo.“\nSmatra da se treba nadati najboljem, ali podseća i na prethodna iskustva – „potpuni nedostatak spremnosti da se nametne embargo na davanje oružja i da se pozivaju na odgovornost prekršioci, što znači da i berlinsko saopštenje treba primati sa primetnom dozom sumnje.\nUostalom i premijer iz Tripolija Fajez al Saraž je, polazeći u Berlin, rekao agenciji DPA: „Dugotrajno iskustvo nas čini sumnjičavim u namere, ozbiljnost i odgovornost druge strane.“\nProšlog jula iskusni Libanac (profesor i diplomata) Gasan Salamej je pokušao da se mirovnim procesom Ujedinjenih nacija u Libiji položi oružje. Pre toga dvojica protivničkih vođa u februaru 2019. bez uspeha oko podele vlasti su se sreli u Abu Dabiju.\nPolovinom januara 2020. Haftar je posle razgovora kod Putina, kad je došlo do potpisivanja dogovora o prekidu vatre, poput vojnog begunca, napustio Moskvu.\nNedeljnik Špigel razmatrajući može li diplomatija da uspe u ovom slučaju čak nalazi da Libija „zapravo nikad nije ni imala stvarnu vladu, pa ni pod diktatorom Gadafijem – uvek su upravljala plemena, mudri starci i milicije“:\n„Svojevrstan svetski rat je izbio oko Libije, sličan sukobu u Siriji, samo sa manje žrtava. Mnogi građani su postali posmatrači onoga što se dešava u njihovoj zemlji. U pitanju je mnogo više od parčeta pustinje. Pre svega to su rezerve nafte i gasa, devete po veličini u svetu od oko 48 milijardi barela. Zatim, Libija je veoma važna tranzitna zemlja na putu migranata u Evropu. Konačno, mnogi teroristi, koji koriste sukobe i građanski rat, i ovde nalaze sigurno boravište.“\nNa uobičajenoj „porodičnoj fotografiji“ berlinskih mirotvoraca nema dvojice Libijaca, Haftara i Saraža. Sigurno da to nije propust revnosnih službenika protokola.


Šef grčke diplomatije Nikios Kocijas izjavio je da Grčka, snažna zemlja sa dugom istorijom, ne treba da se plaši da napravi kompromis sa jednom malom državom koja još nije pronašla identitet.\nKako prenose makedonski mediji, on je, na promociji knjige "Makedonsko pitanje" Nikosa Mercosa, rekao da sporarazum Atine i Skoplja treba da bude stabilan i ozdržljiv i da razvija poverenje dve strane, ali i ponovio da je ;za rešenje dvoipodecenenijskog spora oko imena neophodna promena Ustava Makedonije.\nKocijas je izjavio da buduće ime severnog suseda ne treba da ima iredentisktičke elemente, da tereba da bude složeno ime sa geografskom odrednicom, kao i da razgraniči da se ne reai o grčkoj oblasti Makedonija.\n“Treba da nađemo složeno ime koje će izražavati posebnost i geografsku poziciju ove države, a koje istovremeno neće povrediti ni jednu od dve strane”, rekoa je ministar spoljnih poslova Grčke.\nKako je istakao, buduće složeno ime Makedonije mora da važi za sve odnose te države, odnosno i u unutrašnjoj i međunarodnoj upotrebi, da bude utvrđeno međunaronim dogovorom i promenama u ustavu (Makedonije).\nZaev: Vreme za liderske odluke i prihvatljiv kompromis\nPromena ustava Makedonije je, kako je istakao Kocijas, neophodna, ne samo zato što to traži Grčka, već i kao untrašnja garancija za buduće vlade, zato što može da se pojavi “Gruevski 2” koji će tražiti da se ospori sporazum.\nNova runda grčko-makedonskih pregovora oko imena Makedonije najavljena je za petak, kada će se ministri spoljnih poslova Grčke i Makedonije Nikos Kocijas i Nikola Dimitrov u Beču sastati sa posrednikom UN Metju Nimicom.


Jedan milion potpisa peticije za decu bez mogućnosti obrazovanja - Hrišćanska adventistička crkva\nRealnost da deca širom sveta imaju pristup obrazovanju je jedan korak bliže nakon peticije Svako dete. Svuda. U školi, koju je sprovela Adventistička crkva i njena humanitarna organizacija ADRA, dostigavši više od milion potpisa u mesecu julu.\n“Blagoslov je videti da naša globalna crkvena porodica i ADRA stoje zajedno u podršci milionima dece širom sveta koja nemaju pristup obrazovanju. Naša braća i sestre su pokazala da možemo da budemo moćan glas za promenu kada radimo zajedno. Hvala svima vama koji ste nam pomogli da dosegnemo milion potpisa, kao i za vašu posvećenost da se napravi promena u životima tako mnogo dece širom sveta. Ipak, naš rad se ne završava ovde. Mi moramo da postanemo oruđe promene u našim zajednicama i da koristimo naš glas da osiguramo da svako dete, svuda, ima pristup obrazovanju i da dosegne puni Bogom dani potencijal za život dok pripremaju sebe i druge za skori Hristov povratak”, rekao je Ted Vilson, predsednik Generalne konferencije Adventističke crkve.\n“Adventisti širom sveta su govorili glasno i jasno da mi duboko brinemo o osiguravanju obrazovanja za milione ranjive dece tako da mogu da uče i napreduju. Posvećenje naše crkvene porodice i ADRA-e, ujedinjih u podizanju svesti o ovom globalnom problemu, mnogo govori. Hajde da nastavimo da povećavamo naše napore i uvećavamo naš glas u ime dece koja nemaju glas”, kaže Ela Simons, potpredsednica odbora ADRA-e i potpredsednica Generalne konferencije.\nTemelj napora uloženih u ovu obrazovnu kampanju položen je u oktobru 2019. godine kada su Adventistička crkva i ADRA počeli da urgiraju za podršku obrazovanju 300 miliona dece, adolescenata i mladih – jedne od pet mladih osoba na svetu – koji nemaju pristup obrazovanju prema izveštaju UNESCO. Ovo je zapanjujući broj dece širom sveta koji ima potrebu za kvalitetnim obrazovanjem i životom bez eksploatacije i siromaštva. Kao rezultat toga, ADRA i vernici Adventističke crkve u skoro 200 zemalja sveta dali su podršku ovoj inicijativi i podstakli prikupljanje onlajn potpisa peticije u zemljama Afrike, Azije, Evrope, Latinske Amerike i Južnog Pacifika.\nKako je uticaj koronavirusa rastao, važnost zastupanja dece koja nemaju pristup obrazovanju je naglo porasla. Danas je mnogo više porodica postalo ranjivo susrećući se sa gubitkom posla, bolešću i drugim problemima, što je sve uticalo na njihovu sposobnost da plaćaju školovanje, a to je posledično dovelo da mnogo više dece izgubi pristup obrazovanju. U stvari, prema izveštaju UNESCO-a, postoji 75 miliona dece školskog uzrasta koja trenutno nemaju pristup obrazovanju a žive u 35 zemalja koje su pogođene ovom krizom kao posledicom širenja virusa KOVID-19.\n“Mi se suočavamo za rastućim obrazovnim procepom, naročitom među decom koja pripadaju osetljivim kategorijama. Dok je jedan milion fenomenalno dostignuće vredno proslavljanja, mi smo samo na početku. Razvijamo novu globalnu alijansu sa ključnim organizacijama kako bismo ojačali naše glasove. Potrebna nam je kontinualna podrška i posvećenost da bismo obezbedili progres po ovom važnom pitanju. Radi toga ćemo obezbediti resurse, takoda pojedinci, grupe i crkve, mogu govoriti o ovom problemu pristupu obrazovanju. Takođe ćemo podeliti neophodne podatke kako biste imali jasnu sliku šta treba da zastupate. Hajde da udružimo snage i dovedemo ovu inicijativu mnogo dalje”, rekao je Majkl Kruger, predsednik ADRA-e.\nSa dostizanjem jednog miliona potpisa i širokom podrškom, sledeći korak u globalnoj kampanji ADRA-e i Adventističke crkve je da zajedno načinimo napore u lokalnim zajednicama u pojedinim zemljama. Odluka kako se obrazovanje daje i finansira nije odluka globalnih lidera, već nacionalnih i državnih vođa.\nKampanja će na lokalnom nivou biti fokusirana na:\nDefinisanje jasnih zahteva koji se upućuju vlastima. Svaka zemlja će kreirati ciljeve koji su specifično vezani za obrazovanje u toj zemlji. Neki od ključnih prioriteta će obuhvatati: (1) Zastupanje odvajanja većih sredstava za obrazovanje u zemljama u razvoju; (2) Povećanje stranih ulaganja u obrazovanje i (3) Poboljšanje društvene inkluzije marginalizovane dece.\nUpućivanje zahteva nacionalnim vođama. Jednom kada su zahtevi prepoznati, svaka država će stvoriti strategiju kako pristupiti stvaranju zakona koji bi osigurali da svako dete ima pristup obrazovanju. Ključni napor će biti da se ovom kampanjom dosegnu najrelevantije vođe i donosioci odluka u svakoj državi.\nKako bi podržala sledeću fazu napora, ADRA radi na izveštaju koji će doneti analizu stanja dece širom sveta koja nemaju pristup obrazovanju. Pored toga ADRA razvija resurse za svaku službu Crkve, lokalne crkve, omladinske grupe i škole kako bi nastaviie svoje učestvovanje u ovoj kampanji. Ovi resursi biće dostupni u oktobru.


Unaprijediti saradnju u obrazovanju između Crne Gore i Italije | Mladi Nikšića\nSaradnja Crne Gore i Republike Italije u oblasti obrazovanja veoma je plodna, ali je potrebno dalje raditi na njenom unapređenju, zaključeno je danas na sastanku ministra prosvjete Damira Šehovića i ambasadora Italije u Crnoj Gori Vinćenca Del Monaka.\nŠehović je objasnio, da iako je odnos država najintenzivniji na polju energetike, oblasti obrazovanja i kulture otvaraju niz mogućnosti za dublju saradnju komšijskih država, kako je saopšteno iz Ministarstva prosvjete\nOn je naglasio da je formalni okvir odnosa u ovim oblastima unaprijeđen 2014. godine potpisivanjem Sporazuma o saradnji Crne Gore i Italije u oblasti obrazovanja i kulture.\n“Šehović je dodao da se pored toga zajedničke aktivnosti odvijaju i u okviru programa ERASMUS, TEMPUS kao i kroz Centralno-evropsku inicijativu i izrazio spremnost Ministarstva prosvjete za dodatnu saradnju”, navodi se u saopštenju.\nOn se takođe zahvalio, ambasadoru Del Monaku i Vladi Republike Italije na spremnosti za stipendiranje značajnog broja crnogorskih studenata zainteresovanih za usavršavanje u Italiji i naglasio važnost mobilnosti studenata, čime se dodatno jačaju veze između Crne Gore i Republike Italije.\nMeđutim ambasador je izrazio zadovoljstvo zbog tradicionalno dobrih odnose Crne Gore i Republike Italije koji se, između ostalog, ogledaju i u popularnosti italijanskog jezika među mladima u Crnoj Gori i dodao da cijeni dosadašnje napore obrazovnog sistema Crne Gore da kroz formalno obrazovanje unaprijedi izučavanje ovog jezika.\nOn je istakao da će Ambasada Italije u Crnoj Gori 27. marta nizom aktivnosti obilježiti 60 godina od potpisivanja Rimskih ugovora kojima je osnovana Evropska ekonomska zajednica (EEZ) i Evropska zajednica za atomsku energiju (Euratom), a od kojih Evropska unija vuče korijene.\nSagovornici su se saglasili da bi učešće u obilježavanju ovog Dana trebalo da uzmu i mladi širom Crne Gore kao bi razmijenom i usvajanjem znanja o Evropskoj uniji i aktvno učestvovali u procesu evropskih integracija.\n“U tom smislu Ministarstvo prosvjete je iskazalo punu spremnost da obilježavanju značajnog jubileja pruži konkretan doprinos”, zaključuje se u saopštenju.\nBez golova na meču Čelika i Otranta


NOVA potpisala koalicioni sporazum "Demokratska Čukarica" - NOVA stranka\n08.03.2016 Press služba Naslovna, Čukarica 0\nOpštinski odbor NOVE Čukarica potpisao je 8. marta koalicioni sporazum sa Demokratskom strankom i Socijaldemokratskom strankom o zajedničkom izlasku na izbore u ovoj opštini sa listom „Demokratska Čukarica – Zoran Alimpić“.\nPredsednica OO NOVE Čukarica Katarina Đukić je tim povodom izrazila zadovoljstvo zbog potpisanog sporazuma i naglasila da joj je posebna čast što se njeno ime nalazi na listi čiji je nosilac Zoran Alimpić.\n- Naša koalicija ima jasan cilj: da Čukarica ponovo bude jedna od najorganizovanijih i najuređenijih opština za život, rad i školovanje. Budući da imam 22 godine, moj zadatak će biti da aktiviram što više mladih ljudi. Prvi korak je izaći na izbore, pobediti apatiju i strah! Mladi treba da shvate da su jako biračko telo i moraju da se izbore za bolju i pravedniju Srbiju – rekla je Đukić.\nOna je navela i da će osnovni zadatak ove koalicije u predizbornoj kampanji biti direktni razgovor sa građanima:\n- Želimo da slušamo građane, da čujemo koji su njihovi problemi i šta oni žele, a onda uz pomoć programa, učešćem u vlasti i kroz saradnju sa različitim institucijama, to i realizujemo.\nPotpisivanju sporazuma prisustvovao je i zamenik predsednika NOVE Vladimir Pavićević koji je pozvao Čukaričane da 24. aprila ove godine glasaju upravo za ovu listu:\n- Mislim da se na ovoj listi nalaze oni ljudi koji na dostojan način mogu da zagovaraju politiku koja može da obezbedi prosperitet stanovnika Čukarice.\nPotpisnice koalicione liste „Demokratska Čukarica“ su Demokratska, Socijaldemokratska i NOVA stranka, a pridruženi članovi su Zelena ekološka partija Zeleni, Sindikat penzionera Čukarice i Narodni pokret Srbije za Čukaricu. Nosilac liste je Zoran Alimpić čiji je rad Čukaričanima, ali i Beograđanima u celini, jako dobro poznat, budući da je ranije obavljao funkciju predsednika ove opštine, kao i gradonačelnika Beograda. Ovom prilikom, Alimpić je istakao da je danas ozvaničena koalicija okupila stranke oko programa „Čukarica 2020“, koji definiše konkretne mere razvoja ove opštine.\nPrethodna vest\tDžaba ste krečili Sledeća vest\tNOVA i Demokratska stranka predale izbornu listu "Zvezdara radi"


Svaki web treba host\nČak i najljepša mjesta padaju ako nisu brza. Potreban vam je kvalitetan web hosting da bi vaša web lokacija izgledala savršeno.\nSvaka web stranica ima web host, koji pohranjuje informacije o web lokaciji i osigurava njezino pregledavanje na mreži. Media-met pruža brz, siguran i poslovan web hosting. Drugim riječima, osiguravamo da vaša web stranica izgleda dobro i stalno funkcionira ispravno.\nKvalitetni hosting može poboljšati vaš SEO i zadržati ljude na vašoj web lokaciji dulje. Nudimo hosting pakete koji se temelje na veličini vašeg poslovanja i količini prometa na vašoj web lokaciji, od hostinga za male tvrtke pa sve do rješenja za hosting na razini poduzeća.\nDizajniranjem, razvojem, podrškom i hostingom vaše web stranice – upravljamo pod jednim krovom. To znači da imate stručan tim koji će osigurati da vaša web lokacija izgleda sjajno i savršeno funkcionira.


Vesti online / Slobodno Vreme / Trpeza / Jedite sir za duži i zdraviji život\nJedite sir za duži i zdraviji život\nZa ljubitelje sira stiže dobra vest - nova istraživanja konzumaciju sira dovode u vezu sa dužim i zdravijim životom, prenosi N1.\nSir doprinosi manjoj stopi bolesti krvnih sudova\nNaučnici s danskog Univerziteta u Arhusu istraživali su činjenicu da Francuzi žive dugo i zdravo, iako imaju ishranu bogatu zasićenim mastima.\nOvaj fenomen, poznat kao francuski paradoks, obično se objašnjava činjenicom da Francuzi konzumiraju mnogo vina.\nMeđutim, analiza danskih stručnjaka objavljena u časopisu "Journal of Agricultural and Food Ćemistry" ukazuje na jednostavnije objašnjenje - prehrana bogata fermentiranim mlečnim proizvodima poput sira doprinosi dugovečnosti i zdravlju.\nFrancuzi imaju manju stopu bolesti krvnih sudova i duži prosečni životni vek iako godišnje u proseku pojedu 23,9 kilograma sira po osobi.\nBritanci, na primer, iako godišnje konzumiraju 11,6 kilograma sira imaju dvostruko više kardiovaskularnih bolesti i u proseku žive kraće godinu dana.\nNaučnica Hane Bertram analizirala je uzorke urina i stolice 15 muškaraca čija je prehrana bila bogata sirom i mlekom i otkrila da imaju veći stepen maslene kiseline u organizmu, za koju je poznato da snižava holesterol i ubrzava metabolizam.\n- Podaci ukazuju na vezu između sira i francuskog paradoksa - rekla je Bertram.\nIako je uzorak ispitanika bio mali, ova se studija nadovezuje na istraživanje britanskih naučnika objavljeno pre tri godine koji su ustanovili da sir pomaže u zaštiti srca i krvnih sudova.\nI oni su zaključili da se francuski paradoks ne može objasniti samo vinom.\nSVET Uragan odneo 13 života\nSVET Rusi hakovali mejl danske obaveštajne službe?\nSVET Evropa i Amerika u strahu od Trećeg svetskog rata\nEKONOMIJA Za kupovinu stana u Srbiji, potrebno 13 godina rada\nPetak 01.05.2015. 02:40\nNisu napisali veoma bitnu stavku, da li samoga sira ili nije bitno?


Niska kupovna moć odbija dolazak velikih centara |\nStručnjaci smatraju da su siromaštvo i niska kupovna moć građana BiH jedan od osnovnih razloga zbog kojih BiH bilježi nizak prosjek šoping prostora.\n"BiH je na dnu ove ljestvice zbog teške ekonomske situacija, ali i male potrošačke baze", smatra Zoran Pavlović, ekonomski stručnjak, dodajući da je razlog tome i činjenica da su mogućnosti snabdijevanja trgovačkih lanaca ograničene, jer domaća privreda nema ozbiljniju proizvodnju finalnih proizvoda koji bi u njima mogli biti plasirani.\nOn je podsjetio da je BiH zemlja u koju su trgovački lanci počeli dolaziti tek nakon 2000. godine i istakao da u BiH mali broj trgovačkih centara drži monopol na tržištu.\n"Zbog toga što na domaće tržište nije ušlo više ino-trgovačkih lanci, neki postojeći centri postavljaju uslove domaćim isporučiocima, pa se dešava da njihova marža zna prelaziti i 15 odsto", kazao je Pavlović i objasnio da je zbog takvih uslova roba kod nas i dalje skupa u odnosu na tržišne centre koji postoje u drugim zemljama.\nPrema njegovim riječima, ipak je pohvalno što u trenutnim uslovima najveći domaći trgovački lanci: FIS, "Robot" i "Bingo", cjenovnom konkurentnošću postaju sve popularniji među domaćim potrošačima.\nStručnjaci se slažu da BiH u trenutnim tržišnim uslovima trpi dvostruku štetu, jer s jedne strane nema razvijenu konkurenciju u domenu tržnih centara, dok kupovna moć građana nije takva da bi se povoljniji međunarodni lanci uključili na naše tržište.\nO tome koliko je kriza odgodila dolazak velikih centara u BiH slikovito govori primjer početka izgradnje "Delta City centra" u Banjaluci. Početak izgradnje 50.000 metara kvadratnih velikog šoping mola prvi put bio je najavljen za april 2009. godine. Od tada do danas od početka izgradnje nema ništa. U "Delta holdingu" su posljednji put prije tri mjeseca najavili da od ove investicije nisu odustali, te da je odgođena za 2014. godinu.\nDragovan Petrović, generalni sekretar Pokreta potrošača RS, smatra da kriza i niska platežna moć domaćih potrošača isključuju dolazak novih stranih tržnih centara kod nas.\n"Sadašnji iznos broja kvadrata trgovačkih centara u BiH je i više nego što je potrebno da zadovolji mogućnosti domaće potrošnje. Mislim da stranim trgovačkim lancima nije u interesu da dođu u zemlje gdje ne mogu da ostvare značajniji profit i za njih je to veoma jednostavna tržišna računica", rekao je Petrović.\nOn je konstatovao da je, s obzirom na konstantan trend pada platežne moći građana, veliko pitanje koliko će i postojeći trgovački centri ubuduće imati posla.\nNa vrhu ljestvice zemalja sa najviše šoping prostora, daleko ispred svih, pozicionirala se Norveška sa 700 metara kvadratnih trgovačkog prostora na 1.000 stanovnika.\nIza Norveške se na drugoj poziciji, sa skoro 400 kvadrata našla Švedska nakon koje sa 380 metara kvadratnih dolaze Estonija i Island.\nIstraživanje je pokazalo da Austrija i Slovenija bilježe prosjek od 300 metara kvadratnih trgovačkog prostora, dok susjedna Hrvatska ima 260 metara kvadratnih na 1.000 stanovnika.


Apel strankama da podrže rezoluciju u UN | Glas javnosti\nutorak 24. avgust 2010.\nPočetna > Politika > Apel strankama da podrže rezoluciju u UN\nApel strankama da podrže rezoluciju u UN\nBEOGRAD - Predsednik Demohrišćanske stranke Srbije Vladan Batić apelovao je danas na političke stranke da podrže državu koja će se pred Generalnom skupštinom UN boriti da bude usvojen predlog srpske rezolucije o Kosovu i Metohiji.\n"Bez obzira na stranačke i lične stavove, u ime DHSS-a apelujem na sve koji imaju kontakte, veze i mogućnosti da utiču na strane zvaničnike, da budu na istoj strani i pomognu Borisu Tadiću i Vuku Jeremiću, koji u ime Srbije 'vode bitku' u GS", naveo je Batić u pisanoj izjavi dostavljenoj medijima.\nOn je ukazao da mnogi čekaju poraz Srbije, kako bi za to optužili aktuelnu vlast, pa se tako međunarodnoj zajednici šalje negativna poruka - da ni sama Srbija nije za svoju rezoluciju.\n"Naše je da pomognemo da ta rezolucija bude usvojena bez obzira da li nam se sviđa ili ne, da li smo u Skupštini Srbije za nju glasali ili ne, jer bi interes Srbije trebalo da bude iznad stranačkih i ličnih interesa", dodao je.\nBatić je naveo da ako, pak, Srbija na postigne odgovarajući rezultat na sednici GS UN, koja bi srpsku rezoluciju trebalo da razmatra 9. septembra, treba organizovati zajedničku sednicu republičkog parlamenta, Vlade Srbije, predstavnika univerziteta i vodećih verskih zajednica, kako bi se utvrdili dalji koraci, odnosno novi pravci nacionalne i državne politike.\nTeodosije: Greška što Gračanicu čuva kosovska policija\nRaspoređene sudije Euleksa u severnoj Mitrovici\nDodik: Srbija nema mandat da Srpskoj rešava pitanja\nNeophodna saradnja sa ombudsmanom\nSlovačka protiv priznanja Kosova


Vlada raspisala konkurs za „Zvezde granta“ | Samo smeh Srbina spasava\nPočetna strana > Samo smeh Srbina spasava > Vlada raspisala konkurs za „Zvezde granta“\nVlada naše zemlje raspisala je konkurs za „Zvezde granta“, na koji se mogu prijaviti svi koji su spremni i sposobni da svojim orginalnim delima verno dočaraju istorijsku borbu koju vode premijer i Vlada na putu u budućnost u koju verujemo.\nVlada je ovaj konkurs, raspisan pod motom „Zvezda granta i ti možeš biti“, zamislila kao odgovor na brojne neopravdane kritike kojima je, naročito u poslednje vreme, izložena gotovo sa svih strana u domaćoj javnosti. Takođe, na konkursu se traže i odgovori na teške izazove koji se nalaze pred Vladom i našom zemljom, objasnili su premijer i ministri na kraćoj prezentaciji uslova konkursa.\n„Da nema naših slobodnih medija u kojima možemo sasvim slobodno da se odbranimo od prave poplave kritizerstva i neukusnih prozivanja, bez ikakvog utemeljenja u činjenicama sa kojima baratamo, sav taj neukus i demagogija kojima se služe naši protivnici preplavio bi i sasvim zagadio naš javni prostor. Zato, svi naši javni radnici koji shvataju tu narastajuću opasnost zaslužuju da budu zvezde našeg granta u tranziciji na putu u budućnost u koju verujemo. Na neki način, oni su već sada svetionici na tom našem dugom putovanju, ali želimo da ih bude još mnogo više.\nJa znam da će sada svi naši protivnici reći da je grant koji smo izdvojili za ove namene preveliki za naše mogućnosti, ali reći ću im samo ovo: to je mnogo manje od cene koju plaćamo zbog vaše nazovi kritike našeg postojanog rada, kojom ste udarili i na same temelje naše države koju mi neumorno gradimo iz pepela koji ste vi iza sebe ostavili!“, poručio je premijer, obrazlažući motive za raspisivanje konkursa.\nPosebna pažnja na konkursu biće poklonjena muzičkim kompozicijama, a u žiriju koji će ocenjivati pristigle radove, pored ministra kulture sedeće premijer, kao najopevanija ličnost iz naše vlade. Mesto do premijerovog u žiriju zauzeće ministar odbrane, jer su njegove zasluge za rodni grad posebno opevane u kompoziciji čija je umetnička vrednost naglašena poređenjem ministra sa kultnim junakom kultnog filma „Kum“.\n„Svakako da je veoma ugodno kada vas porede sa takvim kulturnim junacima, ali ja želim da uputim sve naše muzičare da ćemo, pre svega, ceniti umetničku vrednost njihovih pesama, jer ne želimo da ni mene ni bilo koga drugog, a pogotovo ne premijera, opevavaju samo zbog našeg nesebičnog stvaralaštva. To bi onda bilo kao da mi nagrađujemo ulizice i kojekakve podrepaše, čega se gadi svaki normalan čovek, uključujući i mene!“, uzviknuo je ministar odbrane.\nNaposletku, ali ne i na poslednjem mestu, svojim pevačkim umećem i velikom ljubavlju prema mikrofonu uopšte, mesto u žiriju zadobio je ministar spoljnih poslova. „ Znači, ono što nam pošaljete prvo mora da bude pevljivo, bez obzira jel' estradna umetnost ili nešto drugo. Važna je samo ta umetnička žica, ako me razumete, bez obzira dal' je reč o prozi ili stihovima. Nemoj samo da opet bude najvažnije dal' sam ja dao pevaljki tol'ko i tol'ko stotina evra! Ne kažem da to nije važno, al' nije najvažnije, jer svi koji me znaju, dobro znaju da se ja ne razbacujem novcem baš tako lako“, odsečno je poručio naš šef diplomatije, što je naišlo na veliko odobravanje i samog premijera.\nU delu konkursa koji se odnosi na projekte iz oblasti dramske umetnosti, žiri će posebno vrednovati scenski pokret i predstavu za javnost. Premijer kaže da je na tome lično insistirao, ali ne zato što su mu to omiljene umetničke discipline, već, kako je naglasio, zbog državničke potrebe i moralne obaveze za što snažnijom komunikacijom sa građanstvom.\nKonkursni projekti u oblasti dualnog obrazovanja striktno su ograničeni na temu „Osnivanje ugrađevinske visoke škole“. Kako se navodi u uslovima konkursa, ovaj revolucionarni poduhvat podrazumeva izradu sveobuhvatnog nastavnog programa za školovanje profesionalnih ugraditelja u najraznovrsnije projekte, od javnih nabavki i izdavanja javnih dobara pod koncesije do privatizacije svega što se može privatizovati.\n„Kao što znate, imamo razne univerzitete i škole, samo ne ugrađevinsku. Tačno je da u toj oblasti imamo dosta vrsnih tehničara, koji sebi uvek lako nađu posao. Ali, bez obzira što je među njima bilo i ministara i raznih direktora javnih preduzeća i ustanova, moramo priznati da su svi oni bili samouki. A nama su u budućnosti u koju verujemo potrebni i stručnjaci najvišeg profila, imajući u vidu mnogobrojne kapitalne projekte, kako one koji se već realizuju, tako i one koji uskoro dolaze na red“, obrazložio je ministar prosvete.\nSa porukom „Ugradimo se zajedno u budućnost u koju verujemo“, premijer i ministri završili su prezentaciju ovog istorijskog konkursa. Svi zainteresovani za učešće detaljne informacije mogu pronaći na novootvorenoj veb stranici www.zvezdegranta.vlada.gov.


Vojvodina: Smanjen broj nezaposlenih osoba sa invaliditetom | Autonomija\nVojvodina: Smanjen broj nezaposlenih osoba sa invaliditetom\nOd ukupno zaposlenih, 29 odsto su žene, a među nezaposlenim osobama sa invaliditetom povećan je udeo onih sa visokim obrazovanjem\nU Vojvodini je do kraja oktobra 2013. godine evidentirano 6.757 nezaposlenih osoba sa invaliditetom, što predstavlja tendenciju smanjenja broja nezaposlenih osoba iz te društvene kategorije, saopštio je danas Pokrajinski sekretarijat za privredu, zapošljavanje i ravnopravnost polova.\nNa osnovu izveštaja filijala Nacionalne službe za zapošljavanje, u Vojvodini je za deset meseci 2013. godine zaposleno 2.020 osoba sa invaliditetom, što je za 39 odsto više u odnosu na isti period prethodne godine, piše u saopštenju za javnost.\nNavodi se da su od ukupno zaposlenih, 29 odsto bile žene, a među nezaposlenim osobama sa invaliditetom povećan je udeo onih sa visokim obrazovanjem.\nTendencija smanjenja i stabilizacije broja nezaposlenih osoba sa invaliditetom je direktna posledica povećane tražnje i zapošljavanja osoba sa Rešenjem o invaliditetu, zbog ispunjenja zakonskog propisa koji nudi opciju da „platiš ili zaposliš“, objašnjava se u saopštenju.\nDodaje se da je afirmativna politika povećala broj osoba sa invaliditetom koji se prijavljuju na tržište rada iz grupe radno neaktivnih, sa namerom da koristi raspoložive programe i povećaju izglede za posao.\nPoslodavaci imaju mogućnost da zakonsku obavezu izvrše izborom jednog od tri načina: zapošljavanjem osoba sa invaliditetom, uplatom u budžetski fond ili ugovorom o saradnji sa preduzećima za zapošljavanje osoba sa invaliditetom, kojih u Srbiji ima 46, od kojih je 10 u Vojvodini.\nPoslodavaci iz Vojvodine svoju obavezu u 69 odsto slučajeva izvršavaju zapošljavanjem osoba sa invaliditetom, 28 odsto uplatom u fond, a tri odsto ugovorima o saradnji sa preduzećima za profesionalnu rehabilitaciju i zapošljavanje osoba sa invaliditetom, navodi se u saopštenju.\nUz to, restriktivnija politika sticanja prava na invalidsku penziju povećala je udeo aktivnih tražioca posla među nezaposlenima i smanjila pretenzije na sticanje statusa invalidskog penzionera, piše u saopštenju.\nPastor: Sistemski urediti finansiranje udruženja osoba sa invaliditetom\nPredsednik Skupštine Vojvodine Ištvan Pastor izjavio je danas da je o osobama sa invaliditetom potrebno voditi računa stalno, a ne samo povodom Međunarodnog dana koji je posvećen njima.\nPastor je u razgovoru sa predstavnicima Organizacije invalida Vojvodine rekao da osobama sa invaliditetom treba sistemski i zakonski omogućiti normalan život, funkcionisanje i ravnopravnost, preneo je Biro za informisanje Vlade Vojvodine.\n„Smatram da je neophodno omogućiti jednu vrstu permanentne podrške iz budžeta, kako bi ova udruženja normalno funkcionisala, a zatim postoje i mogućnosti konkursa za različite sadržaje koji bi olakšali i pomogli svakodnevni život članova ovih udruženja“, kazao je Pastor.\nKao najveće probleme sa kojima se susreću, predstavnici udruženja istakli su arhitektonske barijere po gradu, nedostatak zvučnih signala na raskrsnicama, nedostatak finansijskih sredstava, probleme u nabavci pomagala.\nSastanku su prisustvovali predstavnici paraplegičara i kvadriplegičara, ratnih vojnih invalida, cerebralne i dečije paralize, slepih i slabovidih, gluvih i nagluvih i distrofičara.


Zbog toga bi, dodaje on, Tužilaštvo moglo da reaguje po službenoj dužnosti.\n"Javno tužilaštvo ima pravo da goni krivična dela i po službenoj dužnosti. Tako da, čim javni tužilac sazna da je izvršeno neko krivično delo, može da preduzme krivično gonjenje", kaže Milić.\nPredsednica Skupštine Maja Gojković, odnosno predsedavajući tom sednicom, zbog nereagovanja na govor kojim se ruši dostojanstvo Skupštine i širi mržnja može samo politički da odgovara, objašnjava advokat Milić.\nTakođe, moguće je da 30 poslanika zatraži smenu predsednice Skupštine, a da bi bila smenjena, za to treba da glasa većina, a to je u sadašnjem odnosu snaga u parlamentu praktično nemoguće, kaže Milić.\nŠta treba da se desi pa da se pokrene odgovornost Vojislava Šešelja, koji se i danas ponaša u maniru 90-ih kada je mahao pištoljem pred Parlamentom i sastavljao spiskove novinara sa nepodobnim imenima i prezimenima da bi bili čitani preko državne televizije?\nŠešelj je, uz lične uvrede na račun izgleda novinarke lista Danas, izjavio da bi je poslao 20 godina na robiju zato što je u reportaži iz Potočara napisala da je novinarka "u državi koja je počinila genocid i koja ni dan danas ne da se nije suočila sa tim, već je celokupno društvo u načelu sve dalje od tog procesa".\nMilić: Šešelj povredio poslovnik\nAdvokat Milić kaže da je Šešelj povredio član 107 Poslovnika o radu Skupštine, a da je predsedavajući trebalo da postupi po članu 108 i izrekne mu kaznu.\nU članu 107 Poslovnika o radu Skupštine propisano je da je govornik na sednici Narodne skupštine dužan da poštuje dostojanstvo Narodne skupštine, da nije dozvoljeno korišćenje uvredljivih izraza, kao ni iznošenje činjenica i ocena koje se odnose na privatni život drugih lica. U sledećem članu piše da zbog povrede reda na sednici, predsednik Narodne skupštine može da izrekne mere - opomenu, oduzimanje reči ili udaljenje sa sednice.\nNišta od toga nije primenjeno tog 16. jula, a ni sutradan.\nJUKOM: Sprečiti kršenje poslovnika\nNevladin Komitet pravnika za ljudska prava se pismom obratio predsednici Skupštine Maji Gojković i Vladimiru Marinkoviću, koji je predsedavao Četrnaestim vanrednim zasedanjem Narodne skupštine, 16. jula 2019. godine, ukazujući da su učinjene ozbiljne zloupotrebe prava narodnih poslanika jasno propisanih Poslovnikom Narodne skupštine, kao i da su prekršeni Ustav i zakoni Republike Srbije.\nŠešelj je, piše u pismu, svojim izlaganjem diskreditovao i vređao novinarku i braniteljke ljudskih prava i širio govor mržnje koji je izričito zabranjen Ustavom i Zakonom o zabrani diskriminacije.\nNedopustivi mizogini, seksistički i uvredljivi komentari: Brankica Jaković\nKomitet traži od predsednice Skupštine da spreči "svako grubo kršenje Poslovnika, da sankcioniše svaki vid govora mržnje, budući da se time stvara atmosfera linča i netrpeljivosti u društvu i ozbiljno narušava već ugrožen ugled Narodne skupštine Srbije."\nReagovala je i Brankica Janković, poverenica Srbije za zaštitu ravnopravnost izjavom da su nedopustivi mizogini, seksistički i uvredljivi komentari narodnog poslanika Vojislava Šešelja.\n'Šešelj radi kako misli da treba'\nĐorđe Milićević, šef poslaničke grupe Socijalističke partije Srbije (SPS), koja je u koaliciji sa vladajućom Srpskom naprednom strankom (SNS) Aleksandra Vučića, odbio je da komentariše napad Vojislava Šešelja na novinarku Snežanu Čongradin.\nRekao je da nije bio u sali kada je govorio Šešelj i da ne zna o čemu se radi, ali i da se njega tiču samo stavovi njegove stranke i vladajuće partije.\n"Ne pratim šta rade druge poslaničke grupe i nisam bio u tom trenutku u sali. Ono što je na nama je da zastupamo stavove poslaničke grupe Socijalističke partije Srbije i vladajuće koalicije. Gospodin Šešelj je dobio poverenje građana na izborima, njegovo je legitimno pravo da zastupa politiku svoje stranke na način kako on to smatra da treba. Svako snosi odgovornost za svoj rad", tako objašnjava svoju poziciju narodnog poslanika Milićević.\nGoran Ćirić, poslanik Demokratske stranke (DS), jedne od opozicionih stranaka koje bojkotuju rad Skupštine, kaže da su oni već pokretali pitanje oduzimanja mandata haškom optuženiku Vojislavu Šešelju ali da je to bilo bezuspešno, da su bez sankcija prolazila i ranija verbalna nasilja poslanika Šešelja čija su meta bili mnogi poslanici i poslanice. To je razlog za bojkot Skupštine kome je pribegao deo opozicije.\n"Zbog nasilja u parlamentu vladajuće većine, a i takozvanih opozicionih poslanika kakav je Vojislav Šešelj, mi smo napustili Skupštinu sa zahtevima da ta najvažnija institucija u Republici Srbiji postane dostojna svog imena", kaže Ćirić.\nLiga socijaldemokrata Vojvodine (LSV), partije čiji poslanici se nisu pridružili bojkotu, osudila je naknadnim saopštenjem nasilje Vojislava Šešelja i ponovila stav da mu treba oduzeti poslanički mandat jer je pravosnažno osuđen u Hagu.\nAleksandar Marton, portparol LSV za RSE kaže da će njihova poslanička grupa preispitati odgovornost od predsedavajućeg zasedanja, Administrativnog odbora, do predsednice Skupštine.\n"Predsednica Skupštine je ipak ta koja bi trebalo da se stara o poštovanju zakona u Narodnoj skupštini Republike Srbije", kaže Marton.\nSkupštinu Srbije deo opozicionih poslanika bojkotuje od februara ove godine. Između ostalih zahteva je i smena predsednice Parlamenta Maje Gojković.


Tag / Brodarevo / Vesti online\nTuga kod Prijepolja: Pronađena beživotna tela mladog bračnog para\nDva beživotna tela pronađena su u automobilu na putu Prijepolje - Bistrica, prenose beogradski mediji. Kako je navedeno, tela su poslata na obdukciju radi utvrđivanja uzroak smrti, a...\nLeš nestalog Crnogorca nađen u Limu\nRadnici preduzeća Putevi Užice, koji rade na izgradnji vodovoda u reci Lim u Brodarevu, pronašli su telo crnogorskog državljanina Denisa Softića (25) iz sela Vrbe, koji je nestao 23.februara,...\nUčiteljica sa jednim đakom\nSrpski gradić na Limu, kod današnje granice sa Crnom Gorom, ime je dobio prema brodu, kako se u davna vremena nazivao prelaz preko reke. Njegovu oblast su naseljavali još Iliri, starosedeoci...\nGrađani iskopali još dve bombe!\nPosle pronalaska bombe u Beogradu u subotu, građani Srbije su samo dan kasnije u našoj jadnoj zemlji, bombardovanoj i uništavanoj vekovima, pronašli još dve eksplozivne naprave. Jednostavno,...\nBošnjačko nacionalno veće blisko sandžačkom muftiji Muameru Zukorliću odlučilo je da se u Komaranu kod Brodareva podigne spomenik komandantu Komaranskog četničkog odreda Huseinu Rovčaninu,...


Portal Sarajevo-RS.com - Epidemija ospica u Evropi, WHO poziva na vakcinisanje\nsreda, 29 mart 2017 13:41\nEpidemija ospica pogodila je Evropu zbog nedostatnog postotka vakcinisane djece, upozorila je Svjetska zdravstvena organizacija (WHO) i pozvala nacionalne vlade da učine sve što je u njihovoj moći kako bi vakcinisanost bila 95 odsto.\nU januaru je WHO pobrojao "više od 500 slučajeva" ospica u Evropi, a od tog broja 474 je bilo koncentrisano u sedam zemalja: Francuskoj, Italiji, Švajcarskoj, Njemačkoj, Poljskoj, Rumuniji i Ukrajini.\nViše od polovine slučajeva u dvije zemlje\nDvije najpogođenije zemlje su Italija, u kojoj je registrirano više od polovine slučajeva - njih 283, te Rumunija, u kojoj je od 2016. godine bilo 17 smrtnih slučajeva.\nTa "teška virusna bolest, izuzetno zarazna", koja se manifestuje groznicom i crvenilom, izazvala je više od 134.000 smrti u svijetu u 2015. godini, uglavnom djece mlađe od pet godina.\nMeđutim, bolest je lako izbjeći vakcinisanjem koje "je sigurno i učinkovito". Nažalost, u tih sedam zemalja koja su u Evropi najpogođenije ospicama, stopa vakcinisanosti je ispod 95 posto, a to je prag potreban za iskorjenjivanje epidemije.\nPoslednji put izmenjenosreda, 29 mart 2017 14:21\nViše iz ove kategorije « Japan usvojio najveći budžet u istoriji Evakuisano 250.000 ljudi na sjeveru Australije »


FAZ: Vučić će u krizi oko Ukrajine morati da izabere stranu — БАЛКАНСКИЕ НОВОСТИ\nPredsednik Srbije Aleksandar Vučić do sada je uspevao da uspešno vodi srpsku privredu, pa i u vreme pandemije korona virusa, ali bi ekonomski rat između Evropske unije i Rusije mogao da pogodi Srbiju jače nego druge zemlje i Vučić će morati da odluči na koju će stranu, piše nemački dnevnik Frankfurter algemajne cajtung (FAZ).\nJedan od razloga za to je, kako navodi dnevnik, privreda, „koja prosperira i podiže standard“ stanovnika Srbije.\nJovanović kaže da je sve drugo nego ljubitelj Vučića, ali da je on „u ekonomskom smislu u krizi sve uradio kako treba“, prenosi portal Euraktiv Srbija.\n„Prva stvar, upumpao je puno novca u privredu koja zato jedva da je pretrpela štetu. Zato i centralna banka referentnu kamatnu stopu pri inflaciji od osam odsto drži na jeodsto. Drugo, izgradio je ulogu Srbije kao okosnice i mamca ekonomije na Zapadnim Balkanu, i tako očuvao interesovanje stranih investitora“, rekao je Jovanović\nList piše da dva od tri evra uložena na Zapadnom Balkanu idu u Srbiju, a da u tome glavnu ulogu imaju Evropska unija, a time i Nemačka. FAZ navodi da 72 odsto od ukupno 2.800 stranih preduzeća u Srbiji dolaze iz EU, a Nemačka je najveći investitor, ispred Amerike, Austrije ili Francuske.\nRusija i Kina igraju daleko manju ulogu, njihov je udeo u stranim investicijama u Srbiji svega po pet odsto navodi dnevnik.\nMeđutim, jedna analiza nemačke spoljnotrgovinske organizacije GTAI, pokazuje da su u Vučićevom mandatu znatno produbljeni odnosi sa Rusijom i Kinom, a da je Kina sada posebno aktivna u oblasti digitalizacije Srbije. „Spisak kineskih građevinskih projekata u Srbiji najduži je i najozbiljniji u celoj Evropi“, piše FAZ.\nRusija, koju sa Srbijom povezuju istorijski i kulturološko-verski koreni, navodi list, posebno je prisutna u srpskoj gasnoj i naftnoj industriji. „Zavisnost od ruskih isporuka je velika. To bi mogao da bude i razlog zašto Srbija nije uvela sankcije, povećava broj letova za Moskvu, a provladini mediji ponavljaju kao laž raskrinkanu ratnu propagandu Kremlja“, piše FAZ\nBranimir Jovanović misli da će ekonomski rat između EU i Rusije „pogoditi Srbiju više nego druge zemlje, jer ima jače odnose sa Rusijom“. Jovanović je zato, kako navodi FAZ, prepolovio prognozu privrednog rasta Srbije sa pet odsto, na dva do tri odsto.\n„Naravno da će izabrati EU. Poređenje ekonomskih odnosa govori tomove. Moguće je da napad Rusije na Ukrajinu čak ubrza približavanje celog Zapadnog Balkana Evropskoj uniji“, izjavio je stručnjak bečkog ekonomskog instituta za FAZ.\nВенгрия – «троянский конь» для ЕС


Alijansa za budućnost Kosova Ramuša Haradinaja osvojila je devet polničkih mesta, odnosno 7,64 odsto glasova.\nKako je CIK ranije saopštio, na današnje vanredne parlamentarne izbore izašlo je 843.862 glasača sa pravom, glasa.\nSrpska lista proglasila je pobedu u srpskim sredinama na izborima na KiM\nPredsednik Srpske liste Goran Rakić rekao je da je u Severnoj Mitrovici Srpska lista osvijila 99,1 odsto glasova, Trajković, Rašić i Petković ukupno 0,9 odsto.\nSamoopredeljenje vatrometom slavi, Kurti stigao u stranku\nPristalice pokreta Samoopredeljenje okupile su se večeras u Prištini kako bi proslavile prve preliminarne rezultate vanrednih parlamentarnih izbora, po kojima je ta stranka odnela pobedu.\nPristalice su se okupile ispred sedišta stranke, ali i u centru grada gde su organizovali vatromet, a mnogi od njih nose zastave Albanije i igraju uz bubnjeve, piše prištinska Koha.\nMalo posle 21 sat u sedište stranke stigao je i lider Samoopredeljenja Aljbin Kurti.\nPristalice Samoopredeljenja okupile su se i u Peći, Gnjilanu, Djakovici i mnogim drugim mestima.\nĐurić: Radujem se uspehu braće i sestara iz Srpske liste\nAmbasador Srbije u SAD i bivši šef vladine kancelarije za Kosovo i Metohiju, Marko Đurić oglasio se danas povodom izbora na KiM, ističući da se raduje uspehu Srpske liste.\n"Beskrajno se radujem uspehu sestara i braće iz Srpske liste večeras. Snaga ste i ponos celog srpskog roda! Nastavljamo borbu", poručio je Đurić putem Tvitera.\nĐurić je od 2013. godine bio šef vladine kancelarije za Kosovo i Metohiju, a 8. oktobra je postavljen za ambasadora Srbije u SAD.\nPetković: Čestitke srpskom narodu\n''Srpsko jedinstvo je još jednom odnelo pobedu, uprkos brisanju glasača iz biračkog spiska, smanjivanju broja biračkih odbora i političkim provokacijama u kojima su prednjačili Ramuš Haradinaj i Aljbin Kurti'', poručio je Petković u saopštenju.\nPobedila je politika srpske sloge i sabornosti, jer su Srbi na Kosovu i Metohiji, navodi Petković, ''prepoznali ozbiljnost trenutka i važnost da u predstojećem periodu u Prištini budu predstavljeni kao monolitna i nepokolebljiva politička snaga''.\nHaradinaj: Pobednik izbora Samoopredeljenje, nama 10%\nRamuš Haradinaj na glasanju\n"Hvala gradjanima na učešću na izborima u ovom teškom trenutku. Prvi rezultati brojanja glasova pokazuju pobedu Samoopredeljenja i slažu se sa našim prognizama izbornih rezultata. Prema prvim prebrojavanjima, naša stranka je osvojila oko deset odsto glasova. Čestitam Samoopredeljenju i svim strankama na ostvarenim rezultatima. Znamo da su izbori protekli dobro i da je sada proces brojanja glasova u nadležnosti Izborne komisije i ostalih posmatrača", poručio je Haradinaj.\nHodžaj: Nećemo ući u vladi sa Samoopredeljenjem\nTri kršenja izbornog procesa na Kosovu zbog "ometanja procesa i kršenja tajnosti glasanja"\nOn je na konferenciji za novinare rekao da su se gradjani Kosova izjasnili i da njihova volja mora da se ispoštuje, prenosi ''Koha ditore''.\n"Po rezultatima mi smo na drugom mestu. Nećemo ući u vladu sa Samoopredeljenjem jer su naše političke orijentacije veoma udaljene", rekao je Hodžaj.\nSelaković: Srpskoj listi svaka čast na velikoj pobedi\nMinistar spoljnih poslova Srbije Nikola Selaković čestitao je Srpskoj listi na osvojenih svih 10 poslaničkih mesta na dananjim vanrednim parlamentarnim izborima na Kosovu i Metohiji.\n"Svaka čast na velikoj pobedi dragoj braći i sestrama iz Srpske liste!!! Srećan nam Dan dravnosti", napisao je Selaković na Instagramu.\nCIK: Najveća izlaznost u Leposaviću\nNa drugom mestu po izlaznosti je Zubin Potok gde je svoju gradjansko pravo iskoristilo 4.530 upisanih gradjana ili 81,58 odsto.\n(UŽIVO) IZBORI NA KOSOVU Zatvorena birališta, ukupna izlaznost manja od 50 odsto\nU srpskim sredinama južno od reke Ibar izlaznost je takodje veća od proseka na Kosovu.\nRužić o novom premijeru: SPS relaksirano očekuje tu odluku\nPotpredsednik Socijalističke partije Srbije Branko Ružić kaže da socijalisti relaksirano očekuju odluku o imenu novog premijera, jer su, kako je naveo, sigurni a će ona biti duboko promišljena i da će uslediti jačanje saveza SPS-a i Srpske napredne strank i da dominantnija uloga socijalista ne znači nužno više resora u vladi.


Izvor: Radio Televizija Vojvodine, 16.Okt.2019, 05:17\nSkupština Srbije danas će početi četvrtu sednicu Drugog redovnog zasedanja, a na dnevnom redu će biti i Predlog zakona o poštanskim uslugama.\nPoslanici će razmatrati i Predlog zakona o potvrđivanju akata Svetskog poštanskog saveza, izmene i dopune Zakona i informacionoj bezbednosti, koje je podnela Vlada, kao i izmene Zakona o opštoj bezbednosti proizvoda.\nNa dnevnom redu su i izmene Zakona o izvozu i uvozu robe dvostruke namena, koje je takođe podnela Vlada, saopšteno je iz parlamenta.\nPoslanici će razmatrati i izmene Odluke o izboru članova i zamenika članova odbora Skupštine Srbije, koji je podnela Poslanička grupa Srpske napredne stranke.\nSednicu je sazvala predsednica parlamenta...\nBeograd -- Skupština Srbije danas će početi četvrtu sednicu Drugog redovnog zasedanja, a na dnevnom redu biće i Predlog zakona o poštanskim uslugama...Poslanici će razmatrati i Predlog zakona o potvrđivanju akata Svetskog poštanskog saveza, izmene i dopune Zakona o informacionoj bezbednosti,...


srijeda, 18 Mart 2020 21:02\nPredsjedništvo BiH donijelo Odluku o angažiranju Oružanih snaga BiH Predsjedništvo Bosne i Hercegovine je na 58. izvanrednoj sjednici, održanoj dana 18.3.2020. godine, donijelo Odluku o angažiranju Oružanih snaga Bosne i Hercegovine za potrebe pružanja pomoći civilnim organima u prevenciji i spriječavanju širenja korona virusa (COVID – 19) u posebnim objektima (šatorima) za smještaj lica koja dolaze u Bosnu i Hercegovinu iz inozemstva.\nMinistar obrane Bosne i Hercegovite će svojom zapovijedi utvrditi potrebne personalne i neborbene materijalne resurse Oružanih snaga Bosne i Hercegovine za realizaciju aktivnosti iz odluke Predsjedništva Bosne i Hercegovine. Tijekom realizacije zadataka iz ove odluke, Oružane snage BiH će uspostaviti potpunu suradnju i koordinaciju sa nadležnim civilnim organima na svim nivoima vlasti u Bosni i Hercegovini. Ovlaštenje za angažiranje Oružanih snaga Bosne i Hercegovine važi 30 dana, a odluka Predsjedništva BiH stupa na snagu danom donošenja.


Za postavljanje i održavanje semafora 160.000 KM - BIGportal.ba\n15 Januara, 2020 15 Januara, 2020 0443\nZa održavanje semafora planirano je 110.000, za utrošak električne energije 30.000 i postavljanje ove vrste signalizacije 20.000 KM.\nKako se dodaje, u cilju omogućavanja nesmetanog i bezbjednog odvijanja saobraćaja neophodno je redovno održavati semaforske uređaje što podrazumijeva svakodnevni obilazak semafora te, između ostalog, po potrebi zamjenu sijalica, grla, osigurača, štitnika, popravku LED segmenata i pranje.\n“Takođe, tokom godine određeni dio semaforske opreme se ošteti ili uništi u saobraćajnim nezgodama i neophodno je odmah odreagovati i zamijeniti uništenu opremu i sistem vratiti u redovno funkcionisanje”, dodaje se u ovom programu.\nDio troškova uzrokovanih saobraćajnim nezgodama se refundira kroz likvidaciju štete po osnovu osiguranja.\n“Takođe, u proteklom periodu određeni broj raskrsnica koje su bile regulisane semaforskim uređajima je rekonstruisan u kružne raskrsnice, a dio demontirane opreme biće iskorišten za zamjenu oštećenih dijelova”, navodi se u ovom programu.\nDodaje se da će na raskrsnici Omladinske sa Solunskom ulicom biti postavljena semaforska oprema koja će biti demontirana sa raskrsnica koje su rekonstruisane u kružne.\nU saobraćajkama u Srpskoj lani poginulo 117 ljudi


Jedanaesti Open IT održaće se 12, 13, 14. i 15. maja u saradnji sa Fakultetom organizacionih nauka od strane najveće međunarodne studentske organizacije AIESEC. Konferencija ima za cilj da učesnicima pruži znanje i informacije o informacionim tehnologijama, marketingu, HR-u, business development-u i web dizajnu i pomogne im da ugrabe priliku koja bi mogla biti njihov naredni veliki korak u karijeri – praksa u inostranstvu, praksa u kompaniji ili pokretanje sopstvenog biznisa.\nKonferencija Open IT će ove godine ugostiti 300 delegata i preko 10 vodećih kompanija u IT-u i srodnim oblastima. Konferencija se bavi liderstvom u informacionim tehnologijama, značajem tehnologija i inovacija za rešavanje društvenih problema nezaposlenosti, odliva mozgova i apatije kod mladih. Ovom konferencijom želimo da pokrenemo inicijativu kod mladih i da im približimo njihovu buduću profesiju.\nTEME KONFERENCIJE – Studenti, u zavisnosti od njihovog interesovanja i fakultetskog usmerenja, mogu da se odluče za jednu od sledećih tema kojoj će prisustvovati na konferenciji:\nKoncept projekta je kreiran tako da omogući praktično upoznavanje sa informacionim tehnologijama i srodnim oblastima, priliku učesnicima da vide kako u praksi mogu primeniti svoje znanje i da dobiju inspiraciju da nastave da radie na svojim idejama kao i koje se prilike nalaze u njihovom okruženju.\nBusiness cafe je zamišljen tako da učesnici i predstavnici kompanija u opuštenoj atmosferi razgovarati o različitim temama. Za svakim stolom biće do 10 studenata, koji će sa osobom iz kompanije pričati o zadatoj temi, a nakon određenog vremena studenti menjaju svoje sagovornike i dobijaju novu temu. Na ovaj način biće omogućeno upoznavanje i interaktivno komuniciranje o aktuelnim temama današnjice.\nRadionice u trajanju od 75 minuta kroz koje će predstavnici kompanija raditi u grupama od po 40 do 50 studenata. Kompanije će imati priliku da iznesu svoja iskustva, stavove i rešenja koja su se realizovala u praksi. Isto tako, cilj je da se kroz interaktivne radionice studentima omogući da svoje teorijsko znanje povežu sa primenom u praksi.\nGovori koji će se održati dva puta tokom konferencije čiji je cilj da inspirišu sve učesnike projekta, daju im motivaciju i prenesu pozitivnu energiju. Predstavnici kompanija i gosti govornici će u okviru od 30 minuta preneti svoje iskustvo, ispričati inspirativnu priču i dati primer kako su pojedinci i kompanije danas došle do svog punog potencijala.\nCompany circles predstavlja metod komuniciranja studenata i predstavnika kompanija. U svakom krugu će se nalaziti približno 20 studenata i predstavnik kompanije, gde će za razgovor imati određeni vremenski period, nakon čega će se studenti rotirati. Kroz ovaj koncept omogućava se direktno predstavljanje poslovanja i načina funkcionisanja svake kompanije.\nZAŠTO BAŠ TI TREBA DA SE UČESTVUJEŠ NA OPEN IT-U:\n1.Zato što možeš da stekneš znanja koja će te učiniti konkurentim na tržištu rada;\n2.Zato što možeš upoznati direktore vodećih kompanija u Srbiji;\n3.Zato što možeš steći bitne kontakte i upoznati studente koji imaju slična interesovanja kao ti;\n4.Zato što možeš dobiti ideju kako da pokreneš sopstveni biznis;\n5.Zato što možeš dobiti priliku da se zaposliš ili budeš na praksi u našoj ili stranoj kompaniji.\nGlobal Entrepreneurs: Na konferenciji ćete dobiti mogućnost da saznate koje se prilike i prakse nude našim studentima u inostranstvu u oblasti IT-a, marketinga, web dizajna i prodaje.\nProjekat je otvoren za sve studente Beogradskog univerziteta, a prijave za jedanaesti Open IT možete naći na linku OVDE. Takođe možete ih pratiti na Facebook stranici.


MCSD sertifikat, Sharepoint Applications, ISPIT broj 488 (70 - 488)\nIspit 488 (70 - 488)\nIspit 488 (70 - 488) - Audio verzija\nIspit broj 488 (70 - 488) je treći u nizu u okviru oblasti SharePoint Applications, tako da će svako ko pristupi njegovom polaganju i to učini sa uspehom, biti na samo jedan korak od sticanja Microsoft Certified Solutions Developer, odnosno MCSD sertifikata i to u okviru pomenute oblasti.\nAkademija Oxford, kao institucija koja je od strane kompanije Microsoft zvanično ovlašćeni centar za testiranje u našoj zemlji, organizuje polaganje ovog ispita i to u skladu sa odredbama važećeg programa. Isto tako, ona zainteresovanim osobama nudi mogućnost i da pohađaju specijalizovanu obuku i kurs broj 488 (20488 B), a koji je isključivo namenjen pripremi za polaganje pomenutog ispita.\nOsim što svako ko želi da polaže ovaj ispit mora da poseduje određeni nivo profesionalnih znanja, od njega se zahteva da poznaje obavezno engleski jezik i to na višem nivou, a pošto će jedino tako moći da razume ispitne zahteve, odnosno da na njih na najbolji način odgovori.\nSve zainteresovane osobe koje ispunjavaju jasno definisane uslove, mogu da se prijave za polaganje ovog ispita cele kalendarske godine i to u svakoj od preko 20 poslovnica ovlašćenog Microsoft test centra. Uz mogućnost da to učine lično u bilo kojoj našoj poslovnici ili, pak preko telefona, isto tako mogu i da na zvaničnu mejl adresu Akademije Oxford pošalju podatke bitne za prijavu.\nOčekuje se da svako ko je zainteresovan za polaganje ovog ispita poznaje mogućnosti koje SharePoint ima, odnosno da zna da koristi najpre Azure i SharePoint Online. Uz sve to bi trebalo i da poznaje razvoj Office Client Apps.\nKoje se sve oblasti proveravaju u okviru ispita 488 (70 - 488)?\nIspit broj 488 (70 - 488) je koncipiran tako da se sastoji od ukupno 7 segmenata, a u okviru svakog od njih se nalazi po nekoliko manjih oblasti. Sve one su zastupljene sa 10 do 15 procenata na ovom ispitu, a uz izuzetak one koja se odnosi na proveru poznavanja primene Sharepoint rešenja, koja je zastupljena u nešto višem procentu (15 do 20%).\nPlaniranje i dizajniranje SharePoint lokacije je osnovna tema u okviru prve oblasti i nju čini 4 dela, odnosno grupe pitanja. Manage the Site Lifecycle je tema prve podoblasti, dok se u drugoj zahteva da kandidat pokaže da poznaje način kreiranja različitih vrsta sadržaja. Zatim sledi podoblast čija je primarna tema Manage Content Type Behaviors, a gde kandidat treba, pored ostalog da pokaže da zna na koji način se upravlja šablonima dokumenata, odnosno događajima, ali bi trebalo i da odgovori na zahteve koji podrazumevaju poznavanje načina na koji funkcioniše upravljanje radnim procesom. Implement Site Provisioning je tema završnog segmenta u prvom delu ovog ispita.\nPoznavanje primene autorizacije i autentikacije je tema druge oblasti koju podrazumeva ispit broj 488 (70 - 488), a tu je prisutno tri manje oblasti. Najpre kandidat treba da odgovori na pitanja koja se odnose na poznavanje procesa identifikacije korisnika. Zatim se očekuje da odgovori na zahteve koji su direktno usmereni na implementaciju kako postupka autentikacije, tako i autorizacije aplikacija. A završni segment se ovde odnosi najpre na planiranje autorizacije korisnika, a zatim i na realizaciju tog procesa.\nTakođe od tri manja dela je sačinjena i sledeća oblast, a ona je primarno usmrena na proveru znanja vezanih za pristup i upravljanje podacima. U okviru nje svi kandidati odgovaraju na pitanja koja se prvenstveno odnose na dizajniranje konkretnih rešenja, a čiji je cilj rukovanje većom količinom podataka. Rad sa pristupnim podacima koje sadrži SharePoint je tema naredne podoblasti, a tema poslednjeg segmenta ovog dela ispita je Store Configuration Data.\nZatim sledi oblast koja je na ispitu broj 488 (70 - 488) ujedno i najviše zastupljena, a ona se odnosi na proveravanje znanja koja se tiču primene SharePoint rešenja i čini je 5 manjih oblasti. Manage SharePoint Object Lifecycle je tema prve među njima, dok se u drugoj proverava u kojoj meri je kandidat upoznat sa poboljšanjem rešenja i funkcija (Upgrade Solutions and Features). Determine a Solution Structure je osnovna tema naredne podoblasti, a zatim sledi ona koja se odnosi na poznavanje kreiranja Sandbox rešenja. Koliko je kandidat upoznat sa procesom kreiranja No - code rešenja je tema sledećeg segmenta, a koji je ujedno i poslednji u ovoj oblasti.\nOd ukupno 3 manja dela se sastoji sledeća grupa pitanja koje čine ispit broj 488 (70 - 488), a njihova osnovna tema glasi Implement the User Experience and Information Architecture. Kandidat tu najpre odgovara na pitanja koja se odnose na poznavanje primene brendiranja, a zatim i navigacije. Svakako bi tu trebalo i da pruži odgovor na one zahteve koji se odnose na poznavanje postupka prilagođavanja UI elemenata.\nKoliko kandidat poznaje stvaranje poslovnog procesa se proverava u okviru naredne, pretposlednje oblasti, a koju čini tri grupe zahteva. Create Event Receivers and Timer Jobs je tema u prvom segmentu, a sledeća se odnosi na kreiranje SharePoint Designer Workflows. Ne samo pravljenje, već i razmeštanje Microsft Visual Studio radnog procesa je tema provere u završnom segmentu ove oblasti.\nPostoji ukupno 4 podoblasti u sklopu poslednjeg segmenta koji čini ispit broj 488 (70 - 488), a njegova tema je vezana za poznavanje kreiranja Office aplikacija. Prva grupa pitanja je vezana za poznavanje procesa planiranja i dizajniranja ovih aplikacija, a zatim se očekuje da kandidat pruži odgovor na pitanja koja se odnose na sam postupak kreiranja ovih aplikacija. Pakovanje i raspoređivanje konkretnih aplikacija je osnov ispitivanja u pretposlednjem segmentu ove oblasti, dok je tema sledeće, a ujedno i poslednje Manage the App Lifecycle.\nKako izgleda ispit broj 488 (70 - 488)?\nNa prvom mestu moramo da pojasnimo svim kandidatima da kompanija Majkrosoft nerado navodi precizne podatke vezane za polaganje ovog ispita, tako da sve što je navedeno treba uzeti sa dozom rezerve, s obzirom na to da su u pitanju opšte informacije.\nBudući da ova kompanija teži neprekidno da usavršava sistem ispitivanja, to se neretko događa i da se podaci razlikuju od roka do roka. A obično se javlja od 40 do 60 zahteva u okviru ispita broj 488 (70 - 488), ali svakako postoji mogućnost i da se taj broj poveća u određenom ispitnom roku.\nIsto tako i forma ispitnih zahteva može da bude izmenjena, pa ćemo pomenuti samo one koji se u većini slučajeva javljaju. Dakle, najčešće postoje pitanja gde kandidat treba da navede tačan odgovor, to jest da dopuni, a ima i onih u okviru kojih se zahteva da štiklira jedan, odnosno više tačnih odgovora.\nOno što je posebno zanimljivo pomenuti, a vezano je za ispit broj 488 (70 - 488) jeste da se mogu javiti i takozvane studije slučaja. A to je tip zahteva koji spada u posebnu vrstu i podrazumeva da je navedena određena situacija i to ona u kojoj bi mogla da se nađe osoba koja stekne MCSD sertifikat u oblasti SharePoint Applications. Tu se od kandidata očekuje da pažljivo pročita sve podatke koji su navedeni i da onda, na osnovu njih navede tačan odgovor. Ono što je vrlo važno, a što svaki kandidat mora da zna, jeste da je za rešavanje jedne studije slučaja potrebno izdvojiti nešto više vremena, nego što je to potrebno za rešavanje ostalih pitanja. Iz tog razloga se svakome od njih savetuje oprezno korišćenje dostupnog vremena. Naime, iako je potrebno utrošiti više vremena, činjenica je da je rešavanje pojedinačne studija slučaja uračunato u celokupno vreme koje kandidat ima na raspolaganju, pa je svakako neophodno da o tome vodi računa. Bitno je da zna i to da nakon što pruži odgovor na konkretnu studiju slučaja i nastavi sa rešavanjem ostalih pitanja, on neće imati mogućnost da se vrati i ponovo analizira konkretnu studiju slučaja ili eventualno izmeni odgovor koji je dao. Zato i naglašavamo da je neophodno da sa pažnjom pročita zahtev i da odgovori na njega, pa tek kada je siguran treba da pređe na narednu grupu pitanja.\nIspit broj 488 (70 - 488) traje oko 150 minuta, ali čak i ovde kompanija Majkrosoft svakako ima pravo da navedeno vreme u svakom ispitnom roku izmeni. O tačnom vremenskom periodu koje kandidat ima na raspolaganju će dobiti informaciju neposredno pre nego što polaganje počne.\nNačin bodovanja na 488 (70 - 488) ispitu\nKad je u pitanju sistem dodele poena, kompanija Microsoft ni ovde ne daje precizne informacije, već su takođe u opticaju isključivo opšti podaci.\nNajčešće se zahteva da kandidat odgovori tačno na preko 70 procenata ispitnih zahteva, to jest da osvoji preko 700 poena. Naglašavamo još jednom da navedeni princip svakako može da bude izmenjen u određenom ispitnom roku.\nSvaki kandidat koji bude pružio odgovor na poslednji ispitni zahtev, zatim mora da sačeka par minuta kako bi na ekranu video podatak da li je položio ispit broj 488 (70 - 488).\nU predviđenom roku će svaki pojedinačni kandidat od strane Microsoft ovlašćenog test centra, odnosno Akademije Oxford da dobije i štampanu verziju rezultata. Najpre naša institucija ima obavezu da ispitne rezultate pošalje centrali pomenute kompanije, a u roku od pet dana od dana polaganja, posle čega će ih, takođe u predviđenom roku proslediti kandidatima. Za slučaj da se dogodi da neko ne dobije štampane rezultate i to u roku od dve nedelje od datuma kada je pristupio polaganju ovog ispita, taj kandidat bi trebalo da obavesti koordinatora one poslovnice u kojoj je pomenuti ispit polagao, a kako bi mu ti rezultati bili u što kraćem roku obezbeđeni.\nSvaki pojedinačni kandidat mora da zna da će štampana verzija rezultata biti data isključivo u obliku grafikona, te da će moći iz njih da vidi samo ukupan broj poena koje je osvojio, te će biti dostupna i informacija o broju osvojenih poena u okviru konkretnih oblasti. Iz tog razloga navodimo da svako ko je zainteresovan da proveri da li je dao tačan odgovor na neko pitanje, svakako treba da zahteva takav vid štampanih rezultata i to od zvanično ovlašćenog lica poslovnice u kojoj je ispit broj 488 (70 - 488) i polagao.\nIako ne postoji tačna informacija o sistemu dodele poena, obično se navodi da jedan tačan odgovor kandidatu donosi jedan bod, ali morate znati i da postoje pitanja na koja, ako tačno odgovorite osvajate 2 poena, kao što postoje takođe i ona koja se uopšte ne boduju. Da ne bude zabune, kompanija Microsoft pitanja koja ne donose poene unosi ponekad u ispite, a kako bi eventualno poboljšala način sertifikovanja. Takođe, za sva ona pitanja koja kandidatu donose više od jednog poena, on će dobiti jasnu informaciju na ekranu, a neposredno pre nego što se pojavi takvo pitanje.\nNegativno ocenjivanje na ovom ispitu ne postoji, tako da nemate razloga za strah ukoliko na neko pitanje ne pružite tačan odgovor, budući da to neće imati uticaja na ukupan broj poena koje osvojite.\nDodatne informacije o 488 (70 - 488) ispitu\nSvaki kandidat koji izvrši prijavu na propisan način je dužan da minimum pola sata pre termina kada je zakazano polaganje bude prisutan u poslovnici ovlašćenog Microsoft test centra Akademije Oxford. Tada je bitno da ima i validan lični dokument, a kako bi mogao da bude identifikovan u skladu sa pravilima. Osim što identifikaciju može da izvrši uz pomoć lične karte, on to može da učini i uz vozačku dozvolu ili pasoš. Ali ako je u pitanju čipovan lični dokument, onaj kandidat koji ga poseduje je dužan da ispoštuje pravilo koje je vezano za njegovo korišćenje, a to znači da ima obavezu i da ga ima očitanog, a kako bi ovlašćeno lice test centra moglo da ga identifikuje. U slučaju da se dogodi da kandidat ne odgovori adekvatno na ovaj zahtev, te ili da zakasni ili da donese dokument koji iz bilo kog razloga nije validan (istekao mu je rok važnosti ili nema fotografiju), njemu neće biti omogućeno da pristupi polaganju ovog ispita u konkretnom roku.\nNeposredno pre nego što počne zvanično počne ispit broj 488 (70 - 488), ovlašćeno lice test centra će da obavesti sve kandidate o pravilima, a za koja se zahteva maksimalno poštovanje. Ukoliko se slučajno bude dogodilo da neko ko polaže ovaj ispit ne poštuje pomenuta pravila, te da odluči da pokuša sa varanjem prilikom polaganja, on mora da zna da je kompanija Majkrosoft po tom pitanju vrlo stroga. Naime, prvo će tog kandidata dežurni profesor da udalji iz prostorije u kojoj se odvija polaganje, a zatim ovlašćemo lice test centra ima obavezu i da o tom incidentu obavesti centralu nadležne kompanije, pošto ona i mora da odluči kako će taj kandidat da bude kažnjen. Svakako moramo da napomenemo da ova kompanija vrlo oštro kažnjava te kandidate, pa se neretko događa ne samo da im zabrani da polažu ispit broj 488 (70 - 488), nego i da im zabrani da polažu svaki drugi ispit koji ona organizuje. Isto tako se može dogoditi i da tom kandidatu bude oduzet svaki Microsoft sertifikat, a ukoliko ga je ranije već stekao, te ako se javi sumnja da je i tada varao prilikom polaganja, ali da to nije bilo uočeno. Takođe morate biti obavešteni i da ova kompanija ima apsolutno pravo da zahteva ponovno polaganje ovog ispita i to od svakog kandidata za koga postoji sumnja da je izvršio prevaru.\nDozvoljeno je svakom kandidatu da ispit broj 488 (70 - 488) polaže najviše pet puta u toku godine, ali neko ko želi da pristupi polaganju i više od 5 puta za 12 meseci, svakako mora da uputi i zvaničan zahtev koji će predati ovlašćenom licu u test centru. A nakon toga se konkretan zahtev predaje centrali Microsoft kompanije, koja jedina ima pravo da odluči da li će on biti odobren.\nSvako ko iz prvog puta ne položi ispit ovaj ima pravo da nakon minimum 24 sata ponovo izvrši prijavljivanje za polaganje. A ukoliko se desi da ni posle drugog puta ne položi pomenuti ispit, taj kandidat ima obavezu da sačeka da prođe minimum 14 dana, a pre nego što ponovo pristupi prijavljivanju. Isti princip važi sve do petog puta, a ako ni nakon petog puta ne bude položio ovaj ispit, on je obavezan da sačeka da prođe najmanje 12 meseci, da bi mu bilo dozvoljeno da se ponovo prijavi za polaganje.\nUkoliko zainteresovani kandidat spada u red osoba sa invaliditetom, a želi da polaže ispit broj 488 (70 - 488), dužan je da prilikom prijavljivanja ovlašćenom licu Microsoft test centra dostavi i adekvatnu medicinsku dokumentaciju, a kako bi najpre dokazao nivo svog invaliditeta, te zatim i omogućio organizatoru da pripremi adekvatne uslove za njegovo polaganje.\nSvim onim kandidatima koji osvoje najmanji broj poena potrebnih za polaganje ovog ispita svakako neće biti pružena mogućnost da ponovo polažu navedeni ispit, a ako žele da osvoje možda više poena.\nNeko ko ima bilo koju žalbu vezano za polaganje ovog ispita, svakako ima pravo da je uloži ovlašćenom licu test centra, ali to može da učini tek pošto se polaganje bude završilo.\nNaglašavamo da svako ko postane vlasnik MCSD sertifikata u oblasti SharePoint Applications ima obavezu i da ispoštuje pravilo vezano za resertifikovanje tog dokumenta. Naime, dve godine od trenutka kada zvanično postane vlasnik ovog sertifikata, kandidat mora da pristupi polaganju zahtevanog ispita, to jest da izvrši resertifikovanje. Za sada je prisutno pravilo da taj ispit traje ukupno 170 minuta, od čega je 30 minuta namenjeno za upoznavanje svakog kandidata sa ispitnim zahtevima i svim ostalim podacima koji su bitni za polaganje, dok on ima na raspolaganju ukupno 140 minuta za odgovaranje na ispitna pitanja. U principu, ispitni zahtevi su u ovom slučaju vezani za sve ono novo što se pojavilo u okviru oblasti provere i to od trenutka kada je taj kandidat stekao pomenuti sertifikat. Takođe je bitno da polaznici znaju da se i ovaj ispit odvija na engleskom jeziku, te da svako ko ne pristupi resertifikaciji u navedenom periodu, mora da snosi posledice. A one podrazumevaju da će njegov sertifikat važiti za neaktivan i samim tim neće ni u kom slučaju moći da ga koristi.


ERCI sastanak na EXPO Ferroviaria - rcsee\nUdruženje evropskih železničkih klastera ERCI održalo je svoj redovni sastanak na sajmu EXPO Ferroviaria u Milanu, 2. i 3. Oktobra 2019. Sastanku su ispred RCSEE, odnedavnog člana ove organizacije, prisustvovali Dragoljub Rajić i Marko Radović.\nTokom sajma, organizovana je dodela ERCI nagrada za inovacije 2019 na štandu DITECFER-a, na kojoj su dodeljene tri nagrade za najinovativnije projekte u okviru ERCI klastera. U kategoriji MSP-ova, nagradu je dobio D-Rail iz Švedske, sa svojim projektom kontinuiranog praćenja stanja infrastrukture. U kategoriji velikih kompanija, dobitnik nagrade je Siemens Mobility za svoj pametni tramvaj bez vozača, dok je posebnu nagradu žirija „Coup de Coeur“ dobila kompanija IVM s.r.l. sa svojim prenosnim sistemom za merenje opterećenja kod šinskih vozila.\nNa sastanku ERCI govorilo se o strategiji udruženja klastera, planu događaja tokom 2020. godine i zajedničkim evropskim projektima, naročito o Shift2Rail programu, za koji se očekuje da novi program bude objavljen tokom decembra 2019.\nEXPO Ferroviaria, D&T Srl štand\nEXPO Ferroviaria, HITACHI voz\nERCI Innovation awards ceremonija\nCategory: Arhiva 04.10.2019.\nPreviousPrevious post:Katalog kompetencija RCSEE za 2019/2029NextNext post:RCSEE bio aktivni učesnik sajma “TRAKO 2019” u Poljskoj


Turista u predjelu Durmitora pronašao lobanju – Plus Radio\nHome / Društvo / Turista u predjelu Durmitora pronašao lobanju\nTurista u predjelu Durmitora pronašao lobanju\nBy Plus Radio on 03/07/2018 Vrijeme: 09:40\nNjemački turista je prijavio da je tokom planinarenja na lokalitetu Struga u predjelu Durmitora pronašao ljudsku lobanju. On o tome nije obavijestio crnogorsku policiju, već vlasti u Njemačkoj kada se vratio u tu zemlju.\nKako saznaje Dan, on je snimio fotografiju koju je za nekoliko dana dostavio policiji u Bumbergu u Njemačkoj. Ubrzo je NCB Interpola Visbaden obavijestila crnogorske kolege o događaju, poslije čega su, po nalogu VDT-a, službenici upućeni na teren.\nIz Uprave policije saopšteno je za Dan da se ovom slučaju pristupa s posebnom pažnjom te da ne isključuju nijednu mogućnost i da istraga ide u više pravaca.\nPrema saznanjima Dana, inspektori kriminalističke policije provjeravaju i da li se radi o ubistvu, pa se provjeravaju sve baze podataka o nestalim licima, kako domaćim, tako i stranim turistima, posebno planinarima.\nIz Tužilaštva je saopšteno da je donijeta naredba za vještačenje kako bi se obavila identifikacija i utvrdilo kako je smrt nastupila.\nCrnogorski organi će naložiti istragu u kojoj će predstavnici Tužilaštva saslušati i njemačkog državljanina u svojstvu svjedoka, koji će svoja saznanja prenijeti crnogorskim pravosudnim organima.\n← Previous Story Nema dužih zadržavanja na graničnim prelazima\nNext Story → Zajednička sjednica vlada Crne Gore i Albanije


Na putevima u Srbiji lažne šlep službe varaju vozače i naplaćuju visoke naknade | Novosadski informativni portal 021\nNa putevima u Srbiji lažne šlep službe varaju vozače i naplaćuju visoke naknade\n19:36 > 19:17\nNa putevima Srbije postoje šlep službe koje lažnim predstavljanjem dovode u zabludu sve članove kako bi zadobili njihovo poverenje.\nNaplaćivanjem visokih naknada za najčešće namerno izazvan kvar oni ostvaruju veliku finansijsku dobit, upozorili su Auto-moto savez Srbije (AMSS) i nemački klub ADAC.\nTakve šlep službe ne samo da narušavaju ugled AMSS usled neadekvatno pružene pomoći na putu i naplate usluga po visokim cenama, koje članovi nisu dužni da plate, već stvaraju lošu sliku na putevima cele Srbije, što je ponovljeno i na nedavno održanom sastanku sa predstavnicima Ambasade Nemačke, navodi se u saopštenju.\nKako je istaknuto, operateri AMSS su dostupni svim članovima 24 sata dnevno, bilo da je u pitanju kvar, saobraćajna nezgoda ili traženje informacija, a svi članovi ADAC mogu dobiti pomoć na putu i potrebne informacije pozivom na broj telefona +49 89 222 222 matičnog kluba u Minhenu ili pozivom broja telefona +381 11 333 1200 Operativnog centra AMSS.\nZbog toga AMSS i ADAC pozivaju svoje članove da u slučaju potrebne pomoći i informacije ne traže alternativna rešenja i da ne pokušavaju samostalno da reše problem, već da se pridržavaju instrukcija ovlašćenih lica, koja mogu da kontaktiraju na navedenim brojevima, jer u protivnom odgovornost u slučaju bilo kakvih posledica snose sami.\nPozivanjem tih brojeva članovi će dobiti informaciju koje šlep vozilo dolazi po njih i u koji servis će biti odšlepani, a partner AMSS će prilikom dolaska na intervenciju kod sebe imati i članski broj člana, kao još jedan od načina raspoznavanja.\nInteraktivna mapa: Kakvi su uslovi za ulazak građana Srbije u druge zemlje\nPUTOVANJE\tputovanja\tšlep služba\n03.07.2021\t• 12:06\nJbg AMSS dobio konkurenciju, dok su imali monopol na prevare sa šlep - službom i tehničkim pregledima nisu upozoravali vozače. Podsetiću da je AMSS privatna firma osnovana zajednički snagama biznismena iz sps-jul koalicije i Milovih kadrova iz of šor zone Beograd, sredinom 90. Sećajte se svega i podržite akciju "Dozovimo se konačno pameti".\n03.07.2021\t• 05:56\nA kako zamišljaš da dodju za 5 min tu gde ti se desio kvar?nema u svakom selu amss\n02.07.2021\t• 21:36\nZovu ljudi Amss pa gospoda dođu otprilike za 2 ili 3 sata, a ti sa porodicom u mrklom mraku na autoputu, prava služba, samo registrovani državni lopovi kao i sve u ovoj državi!